open-index/open-wikipedia-markdown huggingface dataset:
ಬಿ. ನಾಗಭೂಷಣ

thumb|right|250px|ಅಮೃತೋತ್ಸವ ಸಮಾರಂಭದ ಸಮಯದಲ್ಲಿ,(೨೦೧೨)'ಶ್ರೀ.ನಾಗಭೂಷಣ,ದಂಪತಿಗಳನ್ನು ಮುಂಬಯಿ ಕನ್ನಡ ಸಂಘವು ಪುಷ್ಪಗುಚ್ಛದಿಂದ ಗೌರವಿಸುತ್ತಿರುವುದು'
**ಬಿ.ನಾಗಭೂಷಣರು**, ಮಹಾರಾಷ್ಟ್ರದ ಡೊಂಬಿವಲಿಯಲ್ಲಿರುವ 'ದ ಮೈಸೂರು ಸಂಗೀತ ವಿದ್ಯಾಲಯದ ಪ್ರಾಂಶುಪಾಲೆ', ಶ್ರೀಮತಿ ಉಮಾ ನಾಗಭೂಷಣರ ಪತಿ. ವಿದ್ಯಾಲಯದ ಪೂರ್ಣ ಉಸ್ತುವಾರಿ ಹಾಗೂ  ಮೇಲ್ವಿಚಾರಣೆಗಳನ್ನು ಸಮರ್ಪಣಾಭಾವಗಳಿಂದ ನೋಡಿಕೊಂಡು ಹೋಗುತ್ತಿದ್ದಾರೆ. ವಿದ್ಯಾಲಯದಲ್ಲಿ ಕಲಿತ ವಿದ್ಯಾರ್ಥಿ-ವಿದ್ಯಾರ್ಥಿನಿಯರು, ಸಂಗೀತ ಪರೀಕ್ಷೆಗೆ ಬೆಂಗಳೂರಿಗೆ ಹೋಗಬೇಕು. ಅಲ್ಲಿ ಅವರಿಗೆ, ವಸತಿ ಸೌಕರ್ಯಗಳನ್ನೂ ಕಲ್ಪಿಸುವುದು. ಪರೀಕ್ಷೆಯ ಬಳಿಕ ಅವರನ್ನು ಕ್ಷೇಮವಾಗಿ ಮುಂಬಯಿಗೆ ತಲುಪಿಸುವ ಕೆಲಸವನ್ನು ನಿರಂತರವಾಗಿ ವರ್ಷವರ್ಷ ನಡೆಸಿಕೊಂಡುಬಂದಿದ್ದಾರೆ. ನಾಅಭೂಷಣ ದಂಪತಿಗಳು ಶಾಸ್ತ್ರೀಯ ಸಂಗೀತ ಪ್ರಸಾರಕ್ಕೆ ತಮ್ಮನ್ನು ದುಡಿಸಿಕೊಳ್ಳುತ್ತಿದ್ದಾರೆ. ಪ್ರತಿವರ್ಷವೂ ಬೆಂಗಳೂರು ಇಲ್ಲವೆ ಬೇರೆ ಪ್ರದೇಶಗಳಿಂದ ಹಿರಿಯ ಸಂಗೀತ ಶಾಸ್ತ್ರಜ್ಞರನ್ನು ಡೊಂಬಿವಲಿಯ ತಮ್ಮ ಸಂಗೀತ ವಿದ್ಯಾಲಯಕ್ಕೆ ಕರೆಸಿ ಅವರ ಸಮ್ಮುಖದಲ್ಲಿ ತ್ಯಾಗರಾಜರು ಮತ್ತು ಪುರುಂದರದಾಸರ ಆರಾಧನಾ ಮಹೋತ್ಸವಗಳನ್ನು ಸತತವಾಗಿ ನಡೆಸಿಕೊಂಡು ಬರುತ್ತಿದ್ದಾರೆ.
### 'ಮುಂಬಯಿಕನ್ನಡ ಸಂಘ, ಮಾಟುಂಗಾ'
ಮಾಟುಂಗಾದ ಮುಂಬಯಿ ಕನ್ನಡ ಸಂಘದ ಬೆಳವಣಿಗೆಯಲ್ಲಿ 'ಶ್ರೀ.ನಾಗಭೂಷಣ' ಹಾಗೂ 'ಶ್ರೀ.ಗುರುರಾಜ ನಾಯಕ್' ರವರ ಪಾತ್ರ ಗಣನೀಯವಾಗಿದೆ.  ಇಬ್ಬರೂ ಸಮಾನ ಮನಸ್ಸಿನ ಗೆಳೆಯರನ್ನು ಕಲೆಹಾಕಿಕೊಂಡು ಕನ್ನಡ ಸಂಘವನ್ನು ಬೆಳೆಸುವ ನಿಟ್ಟಿನಲ್ಲಿ ಅಪೂರ್ವ ಯೋಗದಾನಮಾಡುತ್ತಿದ್ದಾರೆ. ಹಾಗಾಗಿ ೨೦೧೨ ರಲ್ಲಿ ಮುಂಬಯಿಕನ್ನಡ ಸಂಘ, ತನ್ನ 'ಅಮೃತಮಹೋತ್ಸವ'ವನ್ನು ಕಂಡಿದೆ.
### ನವದೆಹಲಿಯ ಕನ್ನಡ ಸಂಘದಲ್ಲಿ
## ಮೈಸೂರು ಸಂಗೀತ ವಿದ್ಯಾಲಯ ಬೆಂಗಳೂರಿಗೆ
ಈಗ ಮಹಾರಾಷ್ಟ್ರದ ಡೊಂಬಿವಲಿ ಉಪನಗರದಲ್ಲಿಸ್ಥಾಪಿಸಲಾಗಿದ್ದ ವಿದ್ಯಾಲಯವನ್ನು ಬೆಂಗಳೂರಿಗೆ ಕೊಂಡೊಯ್ದಿದ್ದಾರೆ. ಬೆಂಗಳೂರಿನ ಯುವಪ್ರತಿಭೆಗಳಿಗೆ ನಾಗಭೂಷಣ ದಂಪತಿಗಳ ಆಶೀರ್ವಾದ ದೊರೆಯುತ್ತಿದೆ.
## ನಿಧನ
ಶ್ರೀ.ನಾಗಭೂಷಣರು ಸ್ವಲ್ಪದಿನಗಳಿಂದ ಅಸ್ವಸ್ಥರಾಗಿದ್ದರು. ಅವರು ಬೆಂಗಳೂರಿನಲ್ಲಿ ೧೦, ಆಗಸ್ಟ್, ೨೦೧೭ ರಂದು ನಿಧನರಾದರು.

## ಉಲ್ಲೇಖಗಳು

ವರ್ಗ:ಮುಂಬಯಿ ಕನ್ನಡ ಸಂಘದ ಪದಾಧಿಕಾರಿಗಳು
ವರ್ಗ:ಮುಂಬಯಿ ಕನ್ನಡಿಗರು
ಚಮಕೇರಿ

**ಚಮಕೇರಿ** ಗ್ರಾಮವು ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಅಥಣಿ ತಾಲ್ಲೂಕಿನಲ್ಲಿದೆ. ಚಮಕೇರಿ ಗ್ರಾಮವು ವಿಜಯಪುರ- ಬೆಳಗಾವಿ ರಾಷ್ಟ್ರೀಯ ಹೆದ್ದಾರಿಯ ಸಮೀಪದಲ್ಲಿದೆ. ಜಿಲ್ಲಾ ಕೇಂದ್ರ ಬೆಳಗಾವಿಯಿಂದ ಸುಮಾರು ೧೪೦ ಕಿ. ಮಿ. ಹಾಗೂ ವಿಜಯಪುರದಿಂದ ೮೦ ಕಿ. ಮಿ. ದೂರದಲ್ಲಿದೆ.

## ಚರಿತ್ರೆ
ಗ್ರಾಮದಲ್ಲಿಇತಿಹಾಸ ಪ್ರಸಿದ್ದ ಬಬಲಾದಿ ಶ್ರೀ ಸದಾಶಿವ ಮಠವಿದೆ.

## ದೇವಾಲಯಗಳು
ಶ್ರೀ ಸದಾಶಿವ ಮಠ,  ಶ್ರೀ ಮಹಾಲಕ್ಷ್ಮಿ  ದೇವಸ್ಥಾನ ಮತ್ತು  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ. ಬೀರಲಿಂಗೇಶ್ವರ ಟೆಂಪಲ್

## ಮಸೀದಿಗಳು
ಮುಸ್ಲಿಂ ಸಮುದಾಯದ  ದರ್ಗಾ ಹಾಗೂ ಮಸೀದಿ ಇದೆ.

## ನೀರಾವರಿ
ಗ್ರಾಮದ  ಪ್ರತಿಶತ  ೪೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿದೆ.

## ಹಬ್ಬಗಳು
ಪ್ರತಿವರ್ಷ  ಶ್ರೀ ಸದಾಶಿವ ಜಾತ್ರಾ ಮಹೋತ್ಸ ವ,  ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

## ಶಿಕ್ಷಣ
* ಸರಕಾರಿ ಹಿರಿಯ ಕನ್ನಡ ಪ್ರಾಥಮಿಕ ಶಾಲೆ 
* ಸರಕಾರಿ ಹಿರಿಯ ಮರಾಠಿ ಪ್ರಾಥಮಿಕ ಶಾಲೆ
* ಶ್ರೀ ಶಿವಯ್ಯಾ ಸ್ವಾಮೀಜಿ ಪ್ರಾಥಮಿಕ ಮತ್ತು ಪ್ರೌಢ ಶಾಲೆ

## ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x  ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.

## ಹವಾಮಾನ
* ಬೆಸಿಗೆ-ಚಳಿಗಾಲದಲ್ಲಿ ಹವಾಗುಣವು  ಹಿತಕರವಾಗಿದ್ದು, ಸಾಧಾರಣ ಪ್ರಮಾಣದ ಮಳೆಯಾಗುತ್ತದೆ. ಬೇಸಿಗೆಯಲ್ಲಿ ಅತಿ ಹೆಚ್ಚು  ಉಷ್ಣತೆ ಅಂದರೆ ೪೨.೭ ಡಿಗ್ರಿವರೆಗೆ(ಎಪ್ರೀಲನಲ್ಲಿ), ಅತೀ ಕಡಿಮೆ ಅಂದರೆ ೯.೫ ಡಿಗ್ರಿ ಸೆಲ್ಸಿಯಸವರೆಗೆ (ಡಿಸೆಂಬರನಲ್ಲಿ) ಉಷ್ಣತೆ ದಾಖಲಾಗಿದೆ. 
* ಬೇಸಿಗೆಕಾಲ - ೩೫°C-೪೨°C ಡಿಗ್ರಿ ಸೆಲ್ಸಿಯಸ್
* ಚಳಿಗಾಲ ಮತ್ತು 
* ಮಳೆಗಾಲ -  ೧೮°C-೨೮°C ಡಿಗ್ರಿ ಸೆಲ್ಸಿಯಸ್.
* ಮಳೆ - ಪ್ರತಿ ವರ್ಷ ಮಳೆ ೩೦೦ - ೬೦೦ಮಿಮಿ ಗಳಸ್ಟು ಆಗಿರುತ್ತದೆ.
* ಗಾಳಿ -ಗಾಳಿ ವೇಗ  ೧೮.೨ ಕಿಮಿ/ಗಂ (ಜೂನ), ೧೯.೬ ಕಿಮಿ/ಗಂ (ಜುಲೈ)ಹಾಗೂ  ೧೭.೫ ಕಿಮಿ/ಗಂ (ಅಗಸ್ಟ್) ಇರುತ್ತದೆ.

## ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ  ಸುಮಾರು ೨,೫೦೦ ಇದೆ. ಅದರಲ್ಲಿ ೧೩೦೦ ಪುರುಷರು ಮತ್ತು ೧೨೦೦ ಮಹಿಳೆಯರು ಇದ್ದಾರೆ.

## ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು  ಒಳಗೊಂಡಿದೆ. ಪುರುಷರು  ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.

## ಭಾಷೆಗಳು
ಗ್ರಾಮದ  ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ  ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.

## ಕಾಲುವೆಗಳು
ಕೃಷ್ಣಾ  ನದಿಯ ಕಾಲುವೆಯಿದ್ದು  ಗ್ರಾಮದಲ್ಲಿ  ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
 
## ಉದ್ಯೋಗ
ಗ್ರಾಮದಲ್ಲಿ  ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ  ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.

## ಬೆಳೆಗಳು
ಆಹಾರ ಬೆಳೆಗಳು

ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ,ಕಡಲೆ, ತೊಗರಿ,ಹೆಸರು ಮತ್ತು  ಕಡಲೆ ಇತ್ಯಾದಿ

ವಾಣಿಜ್ಯ  ಬೆಳೆಗಳು

ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ,  ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.

ತರಕಾರಿ ಬೆಳೆಗಳು

ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೂಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು  ಕೊತ್ತಂಬರಿ ಇತ್ಯಾದಿ.

## ಸಾಕ್ಷರತೆ
ಗ್ರಾಮದ  ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ  ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.

## ರಾಜಕೀಯ
ಗ್ರಾಮವು kagwad ವಿಧಾನ ಸಭಾ ಕ್ಷೇತ್ರ ಮತ್ತು ಚಿಕ್ಕೋಡಿ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.

## ಉಲ್ಲೇಖಗಳು 
ವರ್ಗ:ಬೆಳಗಾವಿ ಜಿಲ್ಲೆ
ಅಮ್ಮ ಪ್ರಶಸ್ತಿ

**ಅಮ್ಮ ಪ್ರಶಸ್ತಿ** ಮಾತೋಶ್ರೀ ಮಹಾದೇವಮ್ಮ ನಾಗಪ್ಪ ಮುನ್ನೂರ್ ಪ್ರತಿಷ್ಠಾನದಿಂದ ಕೊಡಮಾಡುವ ರಾಜ್ಯಮಟ್ಟದ ಪ್ರತಿಷ್ಠಿತ ಪ್ರಶಸ್ತಿಯಾಗಿದ್ದು, ೨೦೦೦ ರಿಂದ ಕನ್ನಡ ಸಾಹಿತ್ಯ ಲೋಕಕ್ಕೆ ಕೊಡುಗೆ ನೀಡುತ್ತಿರುವವರಿಗೆ ಕೊಡಲಾಗುತ್ತಿದೆ. ಪತ್ರಕರ್ತ, ಲೇಖಕ ಮಹಿಪಾಲರೆಡ್ಡಿ ಮುನ್ನೂರ್ ಅವರು ತಮ್ಮ ಅಮ್ಮನ ನೆನಪಿಗಾಗಿ ಸ್ಥಾಪಿಸಿದ ಪ್ರಶಸ್ತಿ ಇದಾಗಿದೆ. ಕನ್ನಡದ ಪ್ರತಿಭಾವಂತ ಬರಹಗಾರರು ಅಮ್ಮಪ್ರಶಸ್ತಿಗಾಗಿ ತಮ್ಮ ಕೃತಿಗಳನ್ನು ಕಳುಹಿಸುವ ಮೂಲಕ ಪ್ರಶಸ್ತಿಯನ್ನು ಗುರುತಿಸಿದ್ದಾರೆ;ಗೌರವಿಸಿದ್ದಾರೆ.
## ಪ್ರಶಸ್ತಿಯ ವಿವರ
ಪ್ರಶಸ್ತಿಯು ತಲಾ 5000 ರೂ. ನಗದು ಪುರಸ್ಕಾರ, ನೆನಪಿನ ಕಾಣಿಕೆ, ಪ್ರಮಾಣ ಪತ್ರ, ಸತ್ಕಾರ ಒಳಗೊಂಡಿರುತ್ತದೆ.
## ೨೦೧೦ರ ಪ್ರಶಸ್ತಿ ವಿಜೇತರು ಮತ್ತು ಕೃತಿಗಳು
* ಡಿ.ಬಿ.ರಜಿಯಾ ಅವರ ಕವಿತೆಗಳು
* ಡಾ.ಲಕ್ಷ್ಮಣಕೌಂಟೆ ಅವರ ಐತಿಹಾಸಿಕ ಕಾದಂಬರಿ ಆಂದೋಲನ
* ಬಿ.ಎನ್.ಮಲ್ಲೇಶರ ಬ್ರೇಕಿಂಗ್ ನ್ಯೂಸ್
* ಎ.ಆರ್.ಮಣಿಕಾಂತರ ಅಮ್ಮ ಹೇಳಿದ ಎಂಟು ಸುಳ್ಳುಗಳು
ನವೆಂಬರ್ 26, ೨೦೧೦ ರಂದು ಸೇಡಂನ ಶ್ರೀ ಪಂಚಲಿಂಗೇಶ್ವರ ದೇವಾಲಯದ ಶಾಂಭವಿ ರಂಗಮಂಟಪದಲ್ಲಿ ಜರುಗಿದ ಸಮಾರಂಭದಲ್ಲಿ ಅಮ್ಮಪ್ರಶಸ್ತಿ ಪ್ರದಾನ ಮಾಡಲಾಯಿತು.
ದಶಮಾನೋತ್ಸವದ ಅಂಗವಾಗಿ
## ೨೦೧೨ರ ಪ್ರಶಸ್ತಿ ವಿಜೇತರು ಮತ್ತು ಕೃತಿಗಳು
*ಹಿರಿಯ ಲೇಖಕ, ಪತ್ರಕರ್ತ ಜಿ ಎನ್ ಮೋಹನ್ ಅವರ ಅನುವಾದ ಬರ ಅಂದ್ರೆ ಎಲ್ಲರಿಗೂ ಇಷ್ಟ
*ಕಥೆಗಾರ್ತಿ ಸುಧಾ ಚಿದಾನಂದಗೌಡ ಅವರ ಕಥಾ ಸಂಕಲನ ಕನ್ನಡಿಯನ್ನು ನೋಡಲಾರೆ
*ಕವಿಯಿತ್ರಿ ಜ.ನಾ.ತೇಜಶ್ರೀ ಅವರ ಕಾವ್ಯ ಅವನರಿವಲ್ಲಿ
* ಸಂಶೋಧಕ ಡಾ.ವಿ.ಜಿ.ಪೂಜಾರ್ ಅವರ ಸಂಶೋಧನಾ ಕೃತಿ ಗುಲ್ಬರ್ಗಾ ಮತ್ತು ಯಾದಗಿರಿ ಜಿಲ್ಲೆಯ ತತ್ವಪದಕಾರರ ಸ್ಮಾರಕಗಳು
*ಕಾದಂಬರಿಕಾರ ಎಂ.ಆರ್.ದತ್ತಾತ್ರಿ ಅವರ ಕಾದಂಬರಿ ದ್ವೀಪವ ಬಯಸಿ
## ಬಾಹ್ಯ ಕೊಂಡಿಗಳು
* ೨೦೧೦ರ ಪ್ರಶಸ್ತಿಯ ವಿವರಗಳು ದಟ್ಸ್ ಕನ್ನಡದಲ್ಲಿ - http://kannada.oneindia.in/news/2010/11/13/amma-award-for-ar-manikanth-and-three-others.html
*https://kannada.yahoo.com/%E0%B2%90%E0%B2%B5%E0%B2%B0-%E0%B2%95-%E0%B2%A4-%E0%B2%97%E0%B2%B3-%E0%B2%97-%E0%B2%85%E0%B2%AE-%E0%B2%AE-%E0%B2%AA-114243331.html
*http://www.udayavani.com/news/210680L15-%E0%B2%90%E0%B2%B5%E0%B2%B0-%E0%B2%95-%E0%B2%A4-%E0%B2%97%E0%B2%B3-%E0%B2%97-%E0%B2%85%E0%B2%AE-%E0%B2%AE-%E0%B2%AA-%E0%B2%B0%E0%B2%B6%E0%B2%B8-%E0%B2%A4.html
*

ವರ್ಗ:ಕನ್ನಡ ಸಾಹಿತ್ಯ ಪ್ರಶಸ್ತಿ
ಬರ ಅಂದ್ರೆ ಎಲ್ಲರಿಗೂ ಇಷ್ಟ

**ಬರ ಅಂದ್ರೆ ಎಲ್ಲರಿಗೂ ಇಷ್ಟ** ಹಿರಿಯ ಲೇಖಕ, ಪತ್ರಕರ್ತ ಜಿ ಎನ್ ಮೋಹನ್ ಅವರ ಅನುವಾದ ಕೃತಿ. ಇದು ಪಿ. ಸಾಯಿನಾಥ್ರ *ಎವೆರಿಬಡಿ ಲವ್ಸ್ ಎ ಗುಡ್ ಡ್ರಾಟ್* ಕೃತಿಯ ಕನ್ನಡಾನುವಾದ. ಇದಕ್ಕೆ ೨೦೧೨ರ ಅಮ್ಮ ಪ್ರಶಸ್ತಿ ಸಂದಿದೆ.

ವರ್ಗ:ಕನ್ನಡ ಪುಸ್ತಕಗಳು
ಸಂಶೋಧನಾ ಕೃತಿ

ಸಂಶೋಧಕರು ಯಾವುದೇ ಒಂದು ವಿಷಯದ ಆಳವಾದ ಅಧ್ಯಯನದಲ್ಲಿ ತೊಡಗಿ ಆ ಸಂಶೋಧನೆಯ ವಿಷಯಗಳನ್ನು ವಿವರಣಾತ್ಮಕವಾಗಿ, ಮುಂದಿನ ಸಂಶೋಧನೆಗಳಿಗೆ ಉಪಯುಕ್ತವಾಗುವ ಮಾದರಿಯಲ್ಲಿ ಬರೆದಿಡುವ ಕೃತಿಯು **ಸಂಶೋಧನಾ ಕೃತಿ** ಎಂದು ಕರೆಯಲ್ಪಡುತ್ತದೆ.

ವರ್ಗ:ಸಂಶೋಧನೆ
ಕನ್ನಡಿಯನ್ನು ನೋಡಲಾರೆ

**ಕನ್ನಡಿಯನ್ನು ನೋಡಲಾರೆ** ಕಥೆಗಾರ್ತಿ ಸುಧಾ ಚಿದಾನಂದಗೌಡ ಅವರ ಕಥಾ ಸಂಕಲನ. ಇದಕ್ಕೆ ೨೦೧೨ರ ಸಾಲಿನ ಅಮ್ಮ ಪ್ರಶಸ್ತಿ ಲಭಿಸಿದೆ.

ವರ್ಗ:ಕಥಾ ಸಂಕಲನಗಳು
ಅವನರಿವಲ್ಲಿ

**ಅವನರಿವಲ್ಲಿ** ಕವಿಯಿತ್ರಿ ಜ.ನಾ.ತೇಜಶ್ರೀ ಅವರ ಕಾವ್ಯ. ಇದಕ್ಕೆ ೨೦೧೨ರ ಅಮ್ಮ ಪ್ರಶಸ್ತಿ ಲಭಿಸಿದೆ.
## ಉಲ್ಲೇಖಗಳು
* ಆಚೀಚೆ: ಜ.ನಾ. ತೇಜಶ್ರೀಯವರ ಪ್ರೇಮ ಮತ್ತು ಕಾವ್ಯ ‘ಅವನರಿವಲ್ಲಿ’ , ಕಣಜ

ವರ್ಗ:ಕಾವ್ಯಗಳು
ಗುಲ್ಬರ್ಗ ಮತ್ತು ಯಾದಗಿರಿ ಜಿಲ್ಲೆಯ ತತ್ವಪದಕಾರರ ಸ್ಮಾರಕಗಳು

**ಗುಲ್ಬರ್ಗ ಮತ್ತು ಯಾದಗಿರಿ ಜಿಲ್ಲೆಯ ತತ್ವಪದಕಾರರ ಸ್ಮಾರಕಗಳು** ಸಂಶೋಧಕ ಡಾ.ವಿ.ಜಿ.ಪೂಜಾರ್ ಅವರ ಸಂಶೋಧನಾ ಕೃತಿ. ಇದಕ್ಕೆ ೨೦೧೨ನೇ ಸಾಲಿನ ಅಮ್ಮ ಪ್ರಶಸ್ತಿ ಲಭಿಸಿದೆ. 

ವರ್ಗ:ಸಂಶೋಧನಾ ಕೃತಿಗಳು
ಭತೃಹರಿ

....ಭತೃಹರಿಯ ಕಥೆ.....

ಭತೃಹರಿಯು ನಾಡಿನ ಪ್ರಸಿದ್ದ ಕವಿ,ಜ್ಞಾನಿ,ಅನುಭವಿ,ಸಂತ ಈತನು ಮೊದಲು ರಾಜನಾಗಿದ್ದ.ಈತ ಶೂರ ಸಶಕ್ತ 
ಸ್ಪುರದ್ರೂಪಿಯಾಗಿದ್ದ ಅವನ ಸತಿಯೂ ಅಷ್ಟೇ ರೂಪವತಿಯಾಗಿದ್ದಳು.ಅವಳಿಗೆ ಯಾವುದಕ್ಕೆನೂ ಕೊರತೆ ಇರಲಿಲ್ಲ.
ಒಂದು ದಿನ ರಾಜನು ವಿಹಾರಕ್ಕೆಂದು ಅರಣ್ಯಕ್ಕೆ ಹೋದ.ಬ್ರಹದಾಕಾರದ ವೃಕ್ಷ ಹಸಿರು ಹಾಸಿದ ಭೂಮಿ.ಗಿರಿ,ಹರಿಯುವ ತೋರೆಗಳಿಂದ ಅರಣ್ಯ ಅಲಂಕಾರ ಮಾಯವಾಗಿತ್ತು.ವಾತಾವರಣ ಪ್ರಶಾಂತವಾಗಿತ್ತು.
ಮದ್ಯದಲ್ಲಿ ಒಂದು ಕುಟೀರ,ಅದರಲ್ಲಿ ಓರ್ವ ಹಿರಿಯ ತಪಸ್ವಿ. ರಾಜನು ಅವರಿಗೆ ಅಭಿನಂದಿಸಿ ಕೈ ಮುಗಿದನು.
ಪೂಜ್ಯರು ಆಶಿರ್ವದಿಸಬೇಕು ಎಂದು ಪ್ರಾರ್ಥಿಸಿದ ರಾಜನ ನಯ ವಿನಯ ಕಂಡು ತಪಸ್ಸಿಯು ಸಂತುಷ್ಟನಾಗಿ ಒಂದು ಹಣ್ಣನ್ನು ಕೊಡುತ್ತಾ ರಾಜನಿಗೆ ಹೇಳಿದರು, ಇದನ್ನು ಸೇವಿಸು ನೀನು ನೂರು ವರುಷ ಸುಂದರ ತರುಣನಾಗಿ ಇರುತ್ತಿ ಎಂದರು.ರಾಜನು ಹಣ್ಣನ್ನು ಸ್ವೀಕರಿಸಿ ಸಂತಸದಿಂದ ತಪಸ್ವಿಗೆ ವಂದಿಸಿ ಹಿಂತುರಿಗಿದ.
ಅರಮನೆಗೆ ಬರುತ್ತಾ ರಾಜನು ಮನದಲ್ಲಿ ಅಂದುಕೊಂಡ 'ನಾನು ತರುಣನಾಗಿ ರಾಣಿಯರು ಮುಪ್ಪಾಗಿ ಇರುವುದು ಸರಿಯಲ್ಲ.' ಅರಮನೆಗೆ ಬರುತ್ತಲೇ ಆ ಹಣ್ಣನ್ನು ರಾಣಿಯ ಕೈಗೆ ಕೊಟ್ಟು ಅದರ ಮಹತ್ವವನ್ನು ತಿಳಿಸಿದ.
ರಾಣಿ ಸಂತುಷ್ಟಳಾಗಿ ಈ ಹಣ್ಣನ್ನು ನಾನು ನಂತರ ಸೇವಿಸುತ್ತೇನೆ ಎಂದಳು, ರಾಜ ಆಗಬಹುದು ಎಂದು ಸಮ್ಮತಿಸಿದ.
ಮರುದಿನ ಒಬ್ಬ ರಾಜ ನರ್ತಕಿ ರಾಜದರ್ಬಾರಕ್ಕೆ ಬಂದಳು ಸಿಂಹಾಸನದಲ್ಲಿದ್ದ ರಾಜನಿಗೆ ಒಂದು ಹಣ್ಣನ್ನು ಕೊಡುತ್ತಾ ಹೇಳಿದಳು. ಇದು ಅಮೃತ ಫಲ ಇದನ್ನು ಸೇವಿಸಿದವರು ಚಿರ ಯವ್ವನ ಪಡೆಯುತ್ತಾರೆ.ನಾನು ಸೇವಿಸುವುದರಿಂದ ಯವ್ವನ ಪಡೆದರೆ ಈ ಸಮಾಜಕ್ಕೆ ಇನ್ನಷ್ಟು ಹಾನಿ,ತಾವೇ ಇದನ್ನು ಸ್ವೀಕರಿಸಿ ದೇಶ ಸಂರಕ್ಷಿಸಿ  ಎಂದಳು,ಆಶ್ಚರ್ಯ ಚಕಿತನಾದ ರಾಜ ನಿನ್ನ ಕೈಗೆ ಈ ಹಣ್ಣು ಹೇಗೆ ಬಂದಿತು ?ಎಂದು ಕೇಳಿದ  ಆಗ ಇದನ್ನು ನಮ್ಮ ಅರಮನೆಯ ಒಬ್ಬ ಸೇವಕ ತರುಣ ಕೊಟ್ಟ ಎಂದಳು ನರ್ತಕಿ. ತಕ್ಷಣ ರಾಜನಿಗೆ ಆ ಹಣ್ಣಿನ ಹಿಂದೆ ನಡೆದ ಹಗರಣವೆಲ್ಲ ಹೊಳೆಯಿತು.ಅನ್ಯಾಸಕ್ತಿಯಿಂದ ನಡೆದ ಅನಾಹುತ ತಿಳಿದು ರಾಜನ ಹೃದಯ ವಿಹ್ವಲ ಗೊಂಡಿತು.
'ಯಾರನ್ನು ನಾನು ಸತತ ನೆನೆಯುವೇನೋ ಅಂಥ ಮಹಾರಾಣಿ ನನ್ನಲ್ಲಿ ವಿರಕ್ತಳು,ಇನ್ನೊಬ್ಬನಲ್ಲಿ ಆಸಕ್ತಳು.
ಆ ಇನ್ನೋಬ್ಬನಾದರೋ ಮತ್ತೊಬ್ಬಳಲ್ಲಿ ಆಸಕ್ತನು, ಆ ಮತ್ತೊಬ್ಬಳಾದರೋ ನನ್ನ ಒಳಿತನ್ನು ಹಂಬಲಿಸುವಲ್ಲಿ ಆಸಕ್ತಳು. ಅವಳಿಗೆ, ಅವನಿಗೆ, ಇವಳಿಗೆ, ಕಾಮನಿಗೆ ಕೊನೆಗೂ ನನಗೂ ದಿಕ್ಕಾರವಿರಲಿ.
ಈ ಒಂದು ಘಟನೆಯಿಂದ ಮಹಾರಾಜನು ಜಾಗೃತನಾದ 'ತಪಸ್ವಿಯೂ ಈ ಹಣ್ಣನ್ನು ಕೊಟ್ಟು ನನ್ನ ಕಣ್ಣು ತೆರೆಸಿದ ಎಂದು ಮನಸ್ಸಿನಲ್ಲಿಯೇ ನೆನೆದು ಈ ಲೌಕಿಕ ಸುಖದ ವ್ಯಾಮೋಹ ತೊರೆದು ವೈರಾಗ್ಯ ತಾಳಿ ಅರಮನೆ ಬಿಟ್ಟು ಪರಮ ಸತ್ಯ ಅರಸಿಕೊಂಡು ಹೋರಾಟ. ರಾಜ ಮಹಾ ಸಂತನಾದ. ಅವನೇ ಭತೃಹರಿ...

ವರ್ಗ:ಕವಿಗಳು
ಕರ್ನಾಟಕ ಸರ್ಕಾರಿ ವಸ್ತುಸಂಗ್ರಹಾಲಯ (ಬೆಂಗಳೂರು)

**ಸರ್ಕಾರಿ ವಸ್ತುಸಂಗ್ರಹಾಲಯ (ಬೆಂಗಳೂರು)** ೧೮೬೫ರಲ್ಲಿ ಎಲ್.ಬಿ. ಬೌರಿಂಗ್ ಅವರಿಂದ ಸ್ಥಾಪಿಸಲ್ಪಟ್ಟಿದ್ದು, ಮತ್ತು ದಕ್ಷಿಣ ಭಾರತದ ಎರಡನೆ ಅತಿ ಹಳೆಯ ವಸ್ತುಸಂಗ್ರಹಾಲಯವಾಗಿದೆ. ಇದುವರೆಗೆ ಸಿಕ್ಕಿರುವ ಅತಿ ಹಳೆಯ ಕನ್ನಡ ಶಾಸನ ಇದಾಗಿದೆ (450 A.D).
## ಚಿತ್ರಾವಳಿ

File:Ganapathi at Govt Museum Bangalore.JPG|
File:Lakshmi at Govt Museum Bangalore.JPG|
File:Elephant at Govt Museum Bangalore.JPG|
File:Balaram at Govt Museum Bangalore.JPG|
File:Vinayaka at Govt museum Bangalore.JPG|
File:Garuda at Govt Museum Bangalore.JPG|
File:Devi at Govt Museum Bangalore.JPG|
File:Devi1 at Govt Museum Bangalore.JPG|
File:Narayana at Govt Museum Bangalore.JPG|
File:Male figure 2 at Govt Museum Bangalore.JPG|
File:Maheshwari, a form of Feminine goddess at Govt Museum Bangalore.JPG|
File:Tripurasundari, a form of Feminine goddess at Govt Museum Bangalore.JPG|
File:Bhudevi, human manifestation of mother Earth at Govt Museum Bangalore.JPG|
File:Maruthi or Hanuman at Govt Museum Bangalore.JPG|
File:Lion head at Govt Museum Bangalore.JPG|
File:Devi 19th century.JPG|
File:Male figure at Govt Museum Bangalore.JPG|
File:A man and a woman, village folks at Govt Museum Bangalore.JPG|
File:Three tier part of pillar at Govt Museum Bangalore.JPG|
File:A headless statue of possibly a female deity at Govt Museum Bangalore.JPG|
File:Warrior riding horse with a servant,part of pillar at Govt Museum Bangalore.JPG|
File:Warrior riding horse,part of pillar at Govt Museum Bangalore.JPG|
File:Front view, Horse head at Govt museum Bangalore.JPG|
File:Part of an arch with God figures 3 at Govt museum Bangalore.JPG|
File:Part of an arch with God figures 2 at Govt museum Bangalore.JPG|
File:Horse head at Govt museum Bangalore.JPG|
File:Varavaramuni at Govt Museum Bangalore.JPG|
File:Replica of Gopuram of a temple at Govt Museum Bangalore.JPG|
File:Part of an arch with God figures at Govt museum Bangalore.JPG|
File:Part of a temple pillar at Karnataka Govt Museum, Bangalore.JPG|
File:Part of a pillar with inscription at Karnataka Govt Museum, Bangalore.JPG|
File:Part of a pillar at Karnataka Govt Museum, Bangalore.JPG|
File:Naga At Government Museum.JPG|
File:Naga stone at Karnataka Government museum.JPG|
File:Naga stone.JPG|
File:Naga stone 18th century.JPG|
File:Nandi At Government Museum.JPG|
File:Ninayaka.JPG|
File:Thirthankara.JPG|
File:Seated saint.JPG|
File:Vinayaka at Karnataka Government museum.JPG|
File:Vaishnavi.JPG|
File:Wrist with Fingers.JPG|
File:Vishnu At Government Museum.JPG|

## ಉಲ್ಲೇಖಗಳು
ವರ್ಗ:ಕರ್ನಾಟಕದ ವಸ್ತುಸಂಗ್ರಹಾಲಯಗಳು
ವರ್ಗ:ಭಾರತದ ಪುರಾತತ್ವ ವಸ್ತುಸಂಗ್ರಹಾಲಯಗಳು
ವರ್ಗ:ಬೆಂಗಳೂರು
ಜಿ. ಅಶೋಕಬಾಬು

**ಜಿ. ಅಶೋಕಬಾಬು** (೧೩.೦೧.೧೯೫೭)

ಅಂಗವಿಕಲನಾದರೂ ಧೃತಿಗೆಡದೆ ಏನಾದರೂ ಸಾಧಿಸಬೇಕೆಂಬ ಛಲದಿಂದ ಸಂಗೀತದ ಬಗ್ಗೆ ಒಲವು ಬೆಳೆಸಿಕೊಂಡು ರಂಗಭೂಮಿಯ ಸಂಗೀತದ ದೊಡ್ಡ ಆಸ್ತಿ ಎನಿಸಿರುವ ಅಶೋಕಬಾಬುರವರು ಹುಟ್ಟಿದ್ದು ಬೆಂಗಳೂರು. ತಂದೆ ಎಸ್. ಗೋವಿಂದರಾಜು, ತಾಯಿ ಸರಸ್ವತಿಯಮ್ಮ. ಓದಿದ್ದು ಎಸ್.ಎಸ್.ಎಲ್.ಸಿ. ವರೆಗೆ. ಓದಿನ ಹಂಬಲವಿದ್ದರೂ ಕಾರಣಾಂತರದಿಂದ ಓದಿಗೆ ತಡೆ. ಸಂಗೀತದ ಕಡೆ ಎಳೆದ ಮನಸ್ಸು.

ಶಿವರಾಂ, ಪುಟ್ಟರಾಜು, ಭವಾನಿ ತ್ಯಾಗರಾಜು ಇವರಲ್ಲಿ ಸತತವಾಗಿ ಸಂಗೀತದ ಅಭ್ಯಾಸ. ೧೯೭೭ರಲ್ಲಿ ಸಿ.ಎಸ್. ರಾಜೂರವರ ‘ದೂರಾದ ದೇವರು’ ನಾಟಕಕ್ಕೆ ಸಂಗೀತ ನೀಡುವ ಮೂಲಕ ಸಂಗೀತ ನಿರ್ದೇಶನದ ಹೊಣೆ, ೧೯೭೯ರಲ್ಲಿ ಹೈದರಾಬಾದ್ ದೂರದರ್ಶನದಲ್ಲಿ ‘ಸಂಗೊಳ್ಳಿ ರಾಯಣ್ಣ’, ೧೯೮೦ರಲ್ಲಿ ಮದರಾಸು ದೂರದರ್ಶಕ್ಕಾಗಿ ಪ್ರಭುಶಂಕರ ರವರ ‘ಅಂಗುಲಿ ಮಾಲ’ ೧೯೯೭ರಲ್ಲಿ ದೆಹಲಿಯ ಪೌಸಾ ಆಡಿಟೋರಿಯಂನಲ್ಲಿ ಪ್ರದರ್ಶನಗೊಂಡ ಕಂಬಾರರ ‘ಜೋಕುಮಾರಸ್ವಾಮಿ’ ನಾಟಕ, ೧೯೯೮ರಲ್ಲಿ ವಾರಣಾಸಿ ಕನ್ನಡ ಸಂಘದ ಆಶ್ರಯದಲ್ಲೂ ನಡೆದ ಇದೇ ನಾಟಕ ಮತ್ತು ೩೬ ಅಲ್ಲ ೬೩ ನಾಟಕಗಳಿಗೆ, ೧೯೯೮ರಲ್ಲಿ ಕಾಡ್ಮಂಡುವಿನಲ್ಲಿ ನಡೆದ ‘ಜೋಕುಮಾರಸ್ವಾಮಿ’ ನಾಟಕಕ್ಕೆ ನೀಡಿದ ಸಂಗೀತ ನಿರ್ದೇಶನ.

ಹಲವಾರು ದೂರದರ್ಶನ ಧಾರವಾಹಿಗಳಿಗೂ ಸಂಗೀತ ನಿರ್ದೇಶನ ಆಕಾಶಗಂಗಾ, ನಿರುದ್ಯೋಗಿ ಮುಂತಾದುವು. ಸ್ವರ್ಣಮೂರ್ತಿ ಎಂಬ ನಾಟಕ, ಶಂಖಚೂಡ ಸಂಹಾರವೆಂಬ ಪೌರಾಣಿಕ ನಾಟಕ, ಕಡಿವಾಣ ಎಂಬ ಸಾಮಾಜಿಕ ನಾಟಕಗಳಿಗೂ ನೀಡಿದ ಸಂಗೀತ. ಹಂಸಲೇಖ, ಸಿ.ಜಿ.ಕೆ. ಸುರೇಶ್ ಆನಗಳ್ಳಿ, ಶಂಕರನಾಗ್, ಬಿ.ಆರ್.ಜಿ. ರಾವ್, ಆರ್.ಜಿ. ಸಿಂಗ್ ಮುಂತಾದ ರಂಗ ದಿಗ್ಗಜರ ನಾಟಕಗಳಿಗೆ ನೀಡಿದ ರಂಗಸಂಗೀತ. ತಮಿಳು, ತೆಲುಗು, ಹಿಂದಿ, ಮಲಯಾಳಂ, ಉರ್ದು, ಕೊಂಕಣಿ, ತುಳು ಭಾಷಾ ನಾಟಕಗಳಿಗೂ ಸಂಗೀತ ನಿರ್ದೇಶನದ ಹೊಣೆ. ಸುಮಾರು ೩೦೦೦ಕ್ಕೂ ಹೆಚ್ಚು ನಾಟಕಗಳಿಗೆ ಸಂಗೀತ ನಿರ್ದೇಶನ.

೧೯೭೮ರಲ್ಲಿ ರಾಷ್ಟ್ರಕವಿ ಕುವೆಂಪುರವರ ಬೆರಳ್‌ಗೆ ಕೊರಳ್ ನಾಟಕಕ್ಕೆ ಅತ್ಯುತ್ತಮ ಸಂಗೀತ ನಿರ್ದೇಶಕನೆಂಬ ರಾಜ್ಯಮಟ್ಟದ ಪ್ರಶಸ್ತಿ, ಭಾರತರತ್ನ ಅಂಬೇಡ್ಕರ್ ಸದ್ಭಾವನಾ ಪ್ರಶಸ್ತಿ, ಕರ್ನಾಟಕ ನಾಟಕ ಅಕಾಡಮಿಯಿಂದ ಸುವರ್ಣ ಕರ್ನಾಟಕ ಸನ್ಮಾನ, ಕೆ.ಎಸ್.ಆರ್.ಟಿ.ಸಿ. ನಾಟಕೋತ್ಸವ ಸ್ಪರ್ಧೆಯಲ್ಲಿ ನಾಗಮಂಡಲ ನಾಟಕಕ್ಕೆ ಅತ್ಯುತ್ತಮ ಸಂಗೀತ ನಿರ್ದೇಶನ ಪ್ರಶಸ್ತಿ ಮುಂತಾದುವು. ಸಿನಿಮಾಕ್ಕಿಂತ ರಂಗಭೂಮಿಯತ್ತ ಹೆಚ್ಚು ಒಲವು.

ವರ್ಗ:ಕನ್ನಡ ರಂಗಭೂಮಿ
ಪ್ರಜಾಪ್ರಭುತ್ವದ ಲಕ್ಷಣಗಳು

**ಪ್ರಜಾಪ್ರಭುತ್ವದ ಲಕ್ಷಣಗಳು**

1. ಇದು ಜನರ ಸರ್ಕಾರ.

2. ಇದು ಪ್ರಾತಿನಿಧಿಕ ಸರ್ಕಾರವಾಗಿದ್ದು, ಪ್ರತಿನಿಧಿಗಳು ಜನರ ಪರವಾಗಿ ಕಾನೂನುಗಲನ್ನು ರಚಿಸುತ್ತಾರೆ.
3. ಇದು ಸಾರ್ವತ್ರಿಕ ವಯಸ್ಕ ಮತದಾನದ ತತ್ವಗಳನ್ನು ಆಧರಿಸಿದೆ.
4. ಇಲ್ಲಿ ಚುನಾವಣೆಗಳು ನಿಗದಿತ ಕಾಲಕ್ಕೆ ನಿಷ್ಪಕ್ಷಪಾತವಾಗಿ ಹಾಗೂ ಮುಕ್ತವಾಗಿ ಚುನಾವಣೆಗಳು ನಡೆಯುತ್ತವೆ.
5. ನಾಗರಿಕರು ನಯಾವ ತಾರತಮ್ಯವಿಲ್ಲದೆ ಸ್ವತಂತ್ರವಾಗಿ ಹಾಗು ಮುಕ್ತವಾಗಿ ಹಕ್ಕುಗಳನ್ನು ಅನುಭವಿಸುತ್ತಾರೆ.ಆದುದರಿಂದ ಪ್ರಜಾಪ್ರಭುತ್ವದಲ್ಲಿ ವೈಯಕ್ತಿಕ ಅಭಿವೃದ್ಧಿಗೆ ಅವಕಾಶವಿದೆ.
6. ಇದು ಜನತೆಗೆ ಸ್ಪಂದಿಸುವ ಸರ್ಕಾರವಾಗಿದೆ.
7. ಜನತೆಗೆ ಸ್ಪಂದಿಸದಿದ್ದರೆ ಶಾಂತಿಯುತ ಹಾಗೂ ಸಂವಿಧಾನಾತ್ಮಕ ವಿಧಾನಗಳಿಂದ ಬದಲಾಯಿಸುವ ಹಕ್ಕು ಜನತೆಗೆ ಇರುತ್ತದೆ.
8. ಸರ್ಕಾರದ ಅಧಿಕಾರಗಳು ಸಂವಿಧಾನಾತ್ಮಕ ನಿಯಮಗಳ ಮಿತಿಗೊಳಪಟ್ಟಿವೆ.
9. ಜನರು ತಮ್ಮದೇ ಆದ ಪಕ್ಷಗಳನ್ನು ರಚಿಸಿಕೊಳ್ಳಲು ಪ್ರಜಾಪ್ರಭುತ್ವದಲ್ಲಿ ಅವಕಾಶವಿರುತ್ತದೆ.
10. ಪ್ರತಿಯೊಬ್ಬ ವ್ಯಕ್ತಿಯ ಘನತೆಯನ್ನು ಎತ್ತಿಹಿಡಿಯುತ್ತದೆ.

ವರ್ಗ:ರಾಜಕೀಯ ತತ್ವಗಳು
ಆಶಾಲತ

ಸಾವಿರಕ್ಕೂ ಮಿಕ್ಕಿದ ಪ್ರದರ್ಶನ ಕಂಡ 'ಸಂಸಾರದಲ್ಲಿ ಸರಿಗಮ, ಎನ್ನುವ ನಾಟಕವೂ ಸೇರಿದಂತೆ, ೨೫೦ ಕ್ಕೂ ಅಧಿಕ ಕನ್ನಡ ಚಿತ್ರಗಳಲ್ಲಿ ಅಭಿನಯಿಸಿದ ಖ್ಯಾತಿ ಆಶಾಲತ ಅವರದು. ಅವರು, ಶಾಸ್ತ್ರೀಯವಾಗಿ ಸಂಗೀತ, ನೃತ್ಯ ಯಾವುದನ್ನೂ ಕಲಿಯದಿದ್ದರೂ ಅಭಿನಯ ರಕ್ತಗತವಾಗಿ ಬಂದಿತ್ತು. 'ಸಂಸಾರದಲ್ಲಿ ಸರಿಗಮ' ನಾಟಕದ ಮೊದಲ ೫೦೦ ಪ್ರದರ್ಶನದಲ್ಲಿ ನಾಯಕಿಯಾಗಿ ಅಭಿನಯಿಸಿದರು. ಮುಂದೆ ಅದನ್ನು ಅಭಿನೇತ್ರಿ ಉಮಾಶ್ರೀ, ಮತ್ತಿತರರು ಅದನ್ನು ಮುಂದುವರೆಸಿದರು.

## ಆಶಾಲತರ ಪರಿವಾರ
'ಆಶಾಲತರ ತಾಯಿ, ಬಿ. ರಾಜಮ್ಮ. ಬಿ.ಜಯಮ್ಮಮತ್ತು ಬಿ.ರಾಜಮ್ಮ ಸೋದರಿಯರು. ಇವರಿಬ್ಬರೂ ಕೆಲಕಾಲ ಗುಬ್ಬಿ ಕಂಪೆನಿಯಲ್ಲಿ ಕೆಲಸಮಾಡಿದ್ದರು. ಕಡೂರು ಶಾಸಕ ಮರುಳಪ್ಪ, ತಂದೆ. ಮಗಳು ನಟನೆಯನ್ನು ತನ್ನ ವೃತ್ತಿಯನ್ನಾಗಿ ಮಾಡುವುದು ಅವರಿಗೆ ಇಷ್ಟವಿರಲಿಲ್ಲ. ಹಾಗಾಗಿ ಮಗಳನ್ನು ಮಂಗಳೂರಿನ ಹತ್ತಿರದ ಅಳಿಕೆಯಲ್ಲಿ ಓದಲಿಕ್ಕೆ ಹಾಕಿದರು. ಕೃಷ್ಣದೇವರಾಯ ಚಿತ್ರವನ್ನು ನಿರ್ಮಿಸಿದ್ದ ಬಿ.ಆರ್. ಪಂತುಲುರವರ ಪತ್ನಿ,'ಎಂವಿ.ರಾಜಮ್ಮ'ನವರು, ರಾಜಮ್ಮನವರ ಅತಿ ಹತ್ತಿರದ ಸ್ನೇಹಿತೆ. ಎಂ.ವಿ.ರಾಜಮ್ಮ ದಂಪತಿಗಳು ಮರುಳಪ್ಪನವರ ಮನ ಒಲಿಸಿ, ಆಶಾಲತರವರನ್ನು ನಾಟಕದಲ್ಲಿ ಅಭಿನಯಿಸಲು ಒಪ್ಪಿಸಿದರು. ಹೀಗೆ ಆರಂಭವಾದ ನಟನಾ ವೃತ್ತಿಯಲ್ಲಿ ಮುಂದು ವರೆದು, 'ಒಂದು ಪ್ರೇಮದ ಕಥೆ,' ನಾಟಕದಲ್ಲಿ ಉತ್ತಮ ಅಭಿನಯದಿಂದ ಜನರ ಮನಗೆದ್ದರು. 'ನಮ್ಮಮ್ಮನ ಸೊಸೆ',ಚಿತ್ರದ ನಾಯಕಿಯ ಪಾತ್ರವೂ ಅವರಿಗೆ ಸಿಕ್ಕಿತು. 'ರೈತಜೀವಿ' ಮೊಟ್ಟಮೊದಲ ನಾಟಕ. ಅಲ್ಲಿ 'ಹಂಸಲೇಖ' ಆಶಾಲತರ ಅಭಿನಯದ ಬಗ್ಗೆ ತಮ್ಮ ಅತೃಪ್ತಿಯನ್ನು ವ್ಯಕ್ತಪಡಿಸಿದ್ದರು. ಆದರೆ,ಮುಂದೆ ಎರಡು ದಶಕಗಳ ನಂತರ, ಅದೇ ಹಂಸಲೇಖ, ಆಶಾಲತರ, ಮೊಮ್ಮೊಗ ಸಿನಿಮಾದ ಅಭಿನಯವನ್ನು ಮೆಚ್ಚಿಕೊಂಡು ಹೊಗಳಿ ಹರಸಿದರು.

## 'ಕೆಳದಿ ಚೆನ್ನಮ್ಮ, ಧಾರಾವಾಹಿ'ಯಲ್ಲಿ ನಟನೆ
'ಜೋಕಾಲಿ ಧಾರವಾಹಿ'ಯಲ್ಲಿ ಅರ್ಚನಾ ತಾಯಿಪಾತ್ರ ಜನಪ್ರಿಯವಾಯಿತು. ಚೆನ್ನಮ್ಮ ಧಾರವಾಹಿಯ ರಾಣೀನಾಗಾಜಮ್ಮ ಜನರ ಪ್ರತಿಕ್ರಿಯೆ ಆಸಕ್ತಿದಾಯಕವಾಗಿದೆ. ಅತ್ತೆ-ಸೊಸೆ ಜಗಳ ಸರ್ವೇಸಾಮಾನ್ಯ. ಆದರೆ ಇಲ್ಲಿ ಅದು ಭಿನ್ನವಾಗಿರುವುದು ಅದರ ವಿಶೇಷತೆ. ಆಶಾಲತ, ಖಳನಾಯಕಿಯ ಪಾತ್ರದಲ್ಲಿ ಚೆನ್ನಾಗಿ ನಟಿಸುತ್ತಾರೆ. 'ಬಡ್ಡಿ ಬಂಗಾರಮ್ಮ' ತರಹದ ಪಾತ್ರ ಅವರಿಗೆ ಬಲು ಪ್ರಿಯ. ಆಶಾಲತರವರು ಅಭಿನಯಿಸಿದ 'ಕೆಳದಿ ಚೆನ್ನಮ್ಮ,' ದ 'ರಾಣಿ ನಾಗಾಜಮ್ಮ'ನ ಪಾತ್ರದಲ್ಲಿ, ಪೌರಾಣಿಕ, ಐತಿಹಾಸಿಕ ಧಾರಾವಾಹಿಗಳ ಪಾತ್ರಗಳಿಗೆ ಬೇಕಾದ ಗತ್ತು, ಮಾತಿನ ವೈಖರಿ ಮೂಡಿಬರುತ್ತದೆ.

ವರ್ಗ:ಕನ್ನಡ ಕಿರುತೆರೆಯ ಅಭಿನೇತ್ರಿ
ವರ್ಗ:ರಂಗಭೂಮಿ ಕಲಾವಿದರು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಚಲನಚಿತ್ರ ನಟಿಯರು
ಮಹಿಪಾಲರೆಡ್ಡಿ ಮುನ್ನೂರ್

**ಮಹಿಪಾಲರೆಡ್ಡಿ ಮುನ್ನೂರ್** ಖ್ಯಾತ ಸಾಹಿತಿಗಳೂ, ಪತ್ರಕರ್ತರೂ ಆಗಿದ್ದಾರೆ. ಗುಲ್ಬರ್ಗಾ ಕನ್ನಡ ಸಾಹಿತ್ಯ ಪರಿಷತ್ ಜಿಲ್ಲಾಧ್ಯಕ್ಷರಾಗಿ ೨೦೧೨ರ ಚುನಾವಣೆಯಲ್ಲಿ ಆಯ್ಕೆಯಾಗಿದ್ದಾರೆ.  ಇವರು ತಮ್ಮ ಅಮ್ಮನವರ ನೆನಪಿನಲ್ಲಿ ಸ್ಥಾಪಿಸಿದ್ದ ಅಮ್ಮ ಪ್ರಶಸ್ತಿಯನ್ನು,  ಮಾತೋಶ್ರೀ ಮಹಾದೇವಮ್ಮ ನಾಗಪ್ಪ ಮುನ್ನೂರ್ ಪ್ರತಿಷ್ಠಾನ ವರ್ಷ ೨೦೦೦ದಿಂದ ಕನ್ನಡದ ಸಾಹಿತ್ಯ ಲೋಕಕ್ಕೆ ಅಪೂರ್ವ ಕೊಡುಗೆ ನೀಡಿರುವ ಅನೇಕ ಲೇಖಕ/ಲೇಖಕಿಯರನ್ನು ಗುರುತಿಸುತ್ತಾ, ಪ್ರಶಸ್ತಿ ನೀಡಿ ಸನ್ಮಾನಿಸುತ್ತಾ ಬಂದಿದೆ. ಈ ಪ್ರಶಸ್ತಿ ಇಂದು ಕನ್ನಡ ಸಾಹಿತ್ಯ ಕ್ಷೇತ್ರದಲ್ಲಿ ಕೊಡಮಾಡುವ ರಾಜ್ಯಮಟ್ಟದ ಪ್ರತಿಷ್ಠಿತ ಪ್ರಶಸ್ತಿ ಎಂದೂ ಗುರುತಿಸಲ್ಪಟ್ಟಿದೆ. 

## ಉಲ್ಲೇಖಗಳು
ವರ್ಗ:ಸಾಹಿತಿಗಳು
ವರ್ಗ:ಪತ್ರಕರ್ತರು
ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಫ್ಲಾಪಿಯಿಂದ ಫೇಸ್ಬುಕ್ವರೆಗೆ

**ಫ್ಲಾಪಿಯಿಂದ ಫೇಸ್‌ಬುಕ್‌ವರೆಗೆ** ಯುವಬರಹಗಾರ, ಅಂಕಣಕಾರ ಟಿ ಜಿ ಶ್ರೀನಿಧಿಯವರ  ಉದಯವಾಣಿಯ 'ಜೋಶ್' ಪುರವಣಿಯಲ್ಲಿ ಕಳೆದ ಎರಡು ವರ್ಷಗಳಿಂದ ಪ್ರಕಟವಾಗುತ್ತಿರುವ 'ವಿಜ್ಞಾಪನೆ' ಅಂಕಣದ ಆಯ್ದ ಬರೆಹಗಳ ಸಂಗ್ರಹ ಕೃತಿ. 

## ಕೃತಿಯ ಬಗ್ಗೆ
"ಈ ಲೇಖನಗಳು ನೀಡುವ ಒಳನೋಟ ಅಪರೂಪದ್ದು. ಸಮಾಜದ ಆಗುಹೋಗುಗಳಿಗೂ, ಆ ಕಾಲದ ಬೆಳವಣಿಗೆಗಳಿಗೂ ಇರುವ ಸಂಬಂಧವನ್ನು ಶ್ರೀನಿಧಿ ಸರಳವಾಗಿ ನಿರೂಪಿಸುತ್ತಾರೆ. ಕಲಿಯುವ ಮನಸ್ಸಿದ್ದವರಿಗೆಲ್ಲ ಅವರ ಲೇಖನಗಳು ಸಂಗ್ರಾಹ್ಯವೇ. ಸಮಕಾಲೀನ ಉದಾಹರಣೆಗಳನ್ನು ಕೊಡುತ್ತಲೇ ವರ್ತಮಾನದ ಮಾಹಿತಿ ತಂತ್ರಜ್ಞಾನದ ಕತೆ ಹೇಳುತ್ತಾರೆ. ಅಂತರಜಾಲದ ಯಾವ ಪ್ರಮುಖ ಘಟನೆಗಳೂ ಅವರ ಕಣ್ಣು ತಪ್ಪಿಸಲಾಗದು! ಬಳಕೆದಾರನನ್ನೇ ಗಮನದಲ್ಲಿ ಇಟ್ಟುಕೊಂಡು ಬರೆದ ಈ ಲೇಖನಗಳನ್ನು ಖುಷಿಯಿಂದ ಓದಬಹುದು. ನಮ್ಮ ತಿಳವಳಿಕೆಯ ದಿಗಂತವನ್ನು ವಿಸ್ತರಿಸಿಕೊಳ್ಳಬಹುದು" - ಬೇಳೂರು ಸುದರ್ಶನ (ಮುನ್ನುಡಿಯಿಂದ)

## ಹೆಚ್ಚಿನ ಓದು
* ಚುಕ್ಕುಬುಕ್ಕು ಡಾಟ್ ಕಾಮ್ ತಾಣದಲ್ಲಿ ಈ ಪುಸ್ತಕದ ಬಗ್ಗೆ 

ವರ್ಗ:ಕನ್ನಡ ಪುಸ್ತಕಗಳು
ಭಾರತೀ ಪ್ರಕಾಶನ

**ಭಾರತೀ ಪ್ರಕಾಶನ**  ಮೈಸೂರಿನ ಸರಸ್ವತೀಪುರಂನಲ್ಲಿರುವ ಪುಸ್ತಕ ಪ್ರಕಾಶನ ಸಂಸ್ಥೆ..

## ಪ್ರಕಾಶನದ ಪುಸ್ತಕಗಳು
* ವೆಬ್ ವಿಹಾರ
* ಅವಕಾಶ ಅಪಾರ
* ಫ್ಲಾಪಿಯಿಂದ ಫೇಸ್‌ಬುಕ್‌ವರೆಗೆ

ವರ್ಗ:ಕನ್ನಡ ಪುಸ್ತಕ ಪ್ರಕಾಶನ ಸಂಸ್ಥೆಗಳು
ಪ್ರಜಾಪ್ರಭುತ್ವದ ವಿಧಗಳು

**ಪ್ರಜಾಪ್ರಭುತ್ವದ ವಿಧಗಳು** :- ಪ್ರತ್ಯಕ್ಷ ಮತ್ತು ಪರೋಕ್ಷ ಪ್ರಜಾಪ್ರಭುತ್ವ ಎಂದು ಎರಡು ವಿಧಗಳು

ಪ್ರತ್ಯಕ್ಷ  ಪ್ರಜಾಪ್ರಭುತ್ವ (Direct Democracy) :

			ಈ ಪ್ರಕಾರದ ಸರ್ಕಾರದಲ್ಲಿ ಜನರು ತಮ್ಮದೇ ಸರ್ಕಾರವನ್ನು ಚುನಾವಣೆ ಮೂಲಕ                 ರಚಿಸಿಕೊಂಡು ಅವರ ಪ್ರಗತಿಗೆ ಸಹಕಾರಿಯಾಗುವ ನಿಯಮ,ಕಾನೂನುಗಳನ್ನು ರೂಪಿಸಿಕೊಳ್ಳುತ್ತಾರೆ.
*  ಇದನ್ನು ನಿಯಮಿತ ವ್ಯಾಪ್ತಿಯನ್ನು  ಹೊಂದಿರುವ ದೇಶಗಳು ಪಾಲಿಸುತ್ತವೆ.
*  ಈ ವ್ಯವಸ್ಥೆಗಳು ಪ್ರಾಚೀನ ಗ್ರೀಕ್ ಮತ್ತು ಪ್ರಸ್ತುತ ಸ್ವಿಜ್ಜರ್ಲೆಂಡ್ ದೇಶಗಳಲ್ಲಿ ಚಾಲ್ತಿಯಲ್ಲಿವೆ.
*  ಭಾರತದಲ್ಲಿ ಇದು ಜನಸಂಖ್ಯೆ ಪ್ರಮಾಣದಿಂದಾಗಿ ರೂಢಿಸಿಕೊಳ್ಳುವುದು ಅಸಾಧ್ಯವಾದುದಾಗಿದೆ.

	ಅಪ್ರತ್ಯಕ್ಷ  ಪ್ರಜಾಪ್ರಭುತ್ವ (Indirect Democracy) :

			ಈ ಪ್ರಕಾರದ ಸರ್ಕಾರದಲ್ಲಿ ಜನರು ತಮ್ಮ ಪ್ರತಿನಿಧಿಗಳನ್ನು ಆವರ್ತಿತ ಚುನಾವಣೆಯಲ್ಲಿ ಚುನಾಯಿಸಿ ಶಾಸನ ಸಭೆಗಳಿಗೆ ಕಳುಹಿಸಿಕೊಡುತ್ತಾರೆ.
ಚುನಾಯಿತ ಸದಸ್ಯರುಗಳು ಶಾಸನಗಳನ್ನು ಅಥವಾ ಕಾನೂನುಗಳನ್ನು ರೂಪಿಸಿಕೊಂಡು ಆಡಳಿತ ನಿರ್ವಹಣೆ ಮಾಡುತ್ತಾರೆ.
ಹೀಗೆ ಚುನಾಯಿತಗೊಂಡ ಪ್ರತಿನಿಧಿಗಳು ತಮ್ಮ ರಾಷ್ಟ್ರ ನಾಯಕರನ್ನು ಆಯ್ಕೆ ಮಾಡಿಕೊಳ್ಳುತ್ತಾರೆ.
ಈ ರೀತಿಯ ಸರ್ಕಾರವು ಭಾರತ,ಅಮೇರಿಕಾ ಸಂಯುಕ್ತ ಸಂಸ್ಥಾನಗಳಂತಹ ರಾಷ್ಟ್ರಗಳಿಗೆ ಅತ್ಯಂತ ಸೂಕ್ತವಾದದ್ದಾಗಿದೆ.

ವರ್ಗ:ರಾಜಕೀಯ ತತ್ವಗಳು
ಆಕೃತಿ ಪುಸ್ತಕ

thumbnail|right|ಆಕೃತಿ ಪುಸ್ತಕದ ಲೋಗೋ
**ಆಕೃತಿ ಪುಸ್ತಕ** ಬೆಂಗಳೂರಿನ ಪುಸ್ತಕ ಪ್ರಕಾಶನ ಸಂಸ್ಥೆಯಾಗಿದ್ದು, ಕನ್ನಡದ ಅನೇಕ ಪುಸ್ತಕಗಳನ್ನು ಮಾರುಕಟ್ಟೆಗೆ ತಂದಿದೆ. ಜೊತೆಗೆ ಕನ್ನಡದ ಪುಸ್ತಕಗಳನ್ನು ಅಂತರಜಾಲದ ಮೂಲಕ ಕೂಡ ತನ್ನ ಜಾಲತಾಣ http://www.akrutibooks.com  ಮೂಲಕ ಕನ್ನಡಿಗರಿಗೆ ಒದಗಿಸುತ್ತಿದೆ. ಬೆಂಗಳೂರಿನ ರಾಜಾಜಿನಗರದಲ್ಲಿ ಈ ಸಂಸ್ಥೆಯ ಪುಸ್ತಕ ಮಳಿಗೆಯೂ ಇದೆ. 
## ಪ್ರಕಾಶನದ ಪುಸ್ತಕಗಳು
*ತಿನ್ನಲಾಗದ ಬಿಸ್ಕತ್ತು ನುಂಗಲಾಗದ ಟ್ಯಾಬ್ಲೆಟ್ಟು‎
*ಜನಾರಣ್ಯ
*ಒಡಲಾಳದ ತಳಮಳ
*ಮರದ ಮರ್ಮರ
*ಭೂಮಿಗುದುರಿತೆ ಜೀವ ಮತ್ತು ಇತರ ಪ್ರಶ್ನೆಗಳು

ವರ್ಗ:ಕನ್ನಡ ಪುಸ್ತಕ ಪ್ರಕಾಶನ ಸಂಸ್ಥೆಗಳು
ಯವನ

) ]]

**ಯವನ**ರು ಅಂದರೆ ಗ್ರೀಸ್ ದೇಶದವರು. ಯವನ ಎಂಬ ಸಂಸ್ಕೃತ  ಶಬ್ದವೂ ಯವನಭಾಷೆಯಿಂದಲೇ ಬಂದಿದೆ. ಯವನ ಶಬ್ದ ಇಯಾನೆಸ್ (ಐಯೋನಿಯನ್ನರು/ಅಯೋನಿಯನ್ನರು), (ಯವನಭಾಷೆಯಲ್ಲಿ:  Ἴωνες, ಇಯೋನೆಸ್)

ες ಎಂಬುದರಿಂದ ಈ ಶಬ್ದ ಮೂಡಿ ಬಂದಿದೆ. ಅಯೋನಿಯನ್ ಎಂದರೆ ಪೌರ್ವಾತ್ಯ ದೇಶಗಳಿಗೆ ತಿಳಿದ  ಪ್ರಾಚೀನ ಗ್ರೀಕರು. ಮಹಾಭಾರತ, ಹಲವಾರು ಬೌದ್ಧ ಗ್ರಂಥಗಳಲ್ಲಿ, ಶಾಸನಗಳಲ್ಲಿ ಇವರ ಉಲ್ಲೇಖವಿದೆ.

ಮಧ್ಯಯುಗೀನ ಸಾಹಿತ್ಯದಲ್ಲಿ ಯವನ ಎಂಬ ಮಾತು ಸಾಮಾನ್ಯವಾಗಿ ಮ್ಲೇಚ್ಛ ಎಂಬುದರ ಪರ್ಯಾಯ ಪದವಾಗಿ ಬಳಸಲ್ಪಟ್ಟು ಎಲ್ಲ ಪರಕೀಯರಿಗೂ ಅನ್ವಯವಾಗಬಹುದಾಗಿತ್ತಾದರೂ, ಆರಂಭದ ಶತಮಾನಗಳಲ್ಲಿ ಇದು ಖಚಿತವಾಗಿ ಗ್ರೀಸ್ ದೇಶದ ಗ್ರೀಕರಿಗೆ, ಏಷ್ಯ ಮೈನರ್ನಲ್ಲಿ ಇಜಿಯನ್ ಸಮುದ್ರ ಮತ್ತು ಲಿಡಿಯಗಳ ನಡುವಣ ಗ್ರೀಕರಿಗೆ, ಅನ್ವಯವಾಗುತ್ತಿದ್ದ ಪದ.  ( ನೋಡಿ :- ಪಂಜಾಬಿನ ಇತಿಹಾಸ)

## ಬಾಹ್ಯ ಸಂಪರ್ಕಗಳು
*[Pali dictionary definition of "Yona"

ವರ್ಗ:ಗ್ರೀಸ್(https://kn.wikipedia.org/wiki/%E0%B2%B5%E0%B2%B0%E0%B3%8D%E0%B2%97:%E0%B2%97%E0%B3%8D%E0%B2%B0%E0%B3%80%E0%B2%B8%E0%B3%8D)
ವರ್ಗ:ಇತಿಹಾಸ
ಸ್ವಪ್ನ ಸಾದೃಶ್ಯ

ಕಮರ್ಷಿಯಲ್ ಸಿನಿಮಾಗಳ ಬಗೆಗೆ. 'ಸ್ವಪ್ನ ಸಾದೃಶ್ಯ' ಕನ್ನಡದ ಕಮರ್ಷಿಯಲ್ ಸಿನಿಮಾಗಳ ಕುರಿತಂತೆ ಹೊರಬರುತ್ತಿರುವ ಮೊದಲ ಪ್ರಬಂಧಗಳ ಸಂಕಲನ. ಸಂವಾದ ಡಾಟ್ ಕಾಂ (www.samvaada.com) ಇದನ್ನು ಅನೇಕ ಲೇಖಕರುಗಳ ಸಹಾಯದಿಂದ ಹೊರತಂದಿದೆ. ಇದಕ್ಕೆ ಹಿರಿಯ ಪತ್ರಕರ್ತ ಹಾಗೂ ಲೇಖಕ ಜೋಗಿ ಮುನ್ನುಡಿ ಬರೆದಿದ್ದಾರೆ.

ಕನ್ನಡದಲ್ಲಿ ಸಿನಿಮಾಗಳ ಕುರಿತ ಬರಹ, ಪುಸ್ತಕಗಳು ಅತ್ಯಂತ ಕಡಿಮೆ ಇರುವ ಈ ಸಮಯದಲ್ಲಿ ಇಂಥದ್ದೊಂದು ಪುಸ್ತಕದ ಅನಿವಾರ್ಯತೆ ಇತ್ತು, ಅದೂ ಕಮರ್ಷಿಯಲ್ ಸಿನಿಮಾಗಳ ಬಗೆಗೆ. 'ಸ್ವಪ್ನ ಸಾದೃಶ್ಯ' ಕನ್ನಡದ ಕಮರ್ಷಿಯಲ್ ಸಿನಿಮಾಗಳ ಕುರಿತಂತೆ ಹೊರಬರುತ್ತಿರುವ ಮೊದಲ ವಿಮರ್ಶಾ ಲೇಖನಗಳ ಸಂಕಲನ. ಒಂದಿಡೀ ದಶಕದ ಮುಖ್ಯವೆನಿಸುವ ಹದಿಮೂರು ಸಿನಿಮಾಗಳನ್ನು ಆಯ್ದುಕೊಳ್ಳಲಾಗಿದೆ. ಈ ಪುಸ್ತಕದಲ್ಲಿ ಪ್ರತಿ ಸಿನಿಮಾದ ಕುರಿತೂ ಅಗತ್ಯ ವಿವರಗಳಿವೆ. ಇತ್ತೀಚೆಗೆ ಬಹಳ ಸುದ್ದಿಯಲ್ಲಿರುವ ದಯಾನಂದ ಟಿ ಕೆ ಒಳಗೊಂಡು ಯುವಕಲಾವಿದ ಮಂಸೋರೆ ತನಕ ಹಲವು ಭರವಸೆಯ ಬರಹಗಾರರು ಬರೆದ ಲೇಖನಗಳಿವೆ

## ಬಾಹ್ಯಕೊಂಡಿಗಳು
* ಸ್ವಪ್ನ ಸಾದೃಶ್ಯ’ ಲೇಖನಗಳನ್ನು ಓದುತ್ತಾ ಜೋಗಿ ಬರೆದದ್ದು.. - ಅವಧಿಯಲ್ಲಿ
*ಕಮರ್ಷಿಯಲ್ ಸಿನೆಮಾ ಕುರಿತ ಪುಸ್ತಕ ಸ್ವಪ್ನ ಸಾದೃಶ್ಯ - ಒನ್ ಇಂಡಿಯಾ

ವರ್ಗ:ಕನ್ನಡ ಪುಸ್ತಕಗಳು
ನೃಪತುಂಗ ಸಾಹಿತ್ಯ ಪ್ರಶಸ್ತಿ

**ನೃಪತುಂಗ ಸಾಹಿತ್ಯ ಪ್ರಶಸ್ತಿ** ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆ ಹಾಗೂ ಕನ್ನಡ ಸಾಹಿತ್ಯ ಪರಿಷತ್ತು ಜಂಟಿಯಾಗಿ ಸ್ಥಾಪಿಸಿರುವ ಪ್ರಶಸ್ತಿಯಾಗಿದ್ದು, ಕನ್ನಡ ಸಾಹಿತ್ಯ ಕ್ಷೇತ್ರಕ್ಕೆ ಸಮೃದ್ದವಾದ ಹಾಗೂ ಮೌಲಿಕವಾದ ಕೊಡುಗೆ ನೀಡಿದ ಬರಹಗಾರರೊಬ್ಬರನ್ನು ಈ ಪ್ರಶಸ್ತಿಗೆ ಪರಿಗಣಿಸಲಾಗುತ್ತದೆ. ಪ್ರಶಸ್ತಿಯನ್ನು ಯಾವುದೇ ಕೃತಿಗೆ ನೀಡದೆ, ವ್ಯಕ್ತಿಯ ಸಮಗ್ರ ಕೊಡುಗೆಯನ್ನು ಪರಿಗಣಿಸಲಾಗುತ್ತದೆ.

## ಪ್ರಶಸ್ತಿ
*ಕನ್ನಡ ಸಾಹಿತ್ಯ ಪರಿಷತ್ತಿನ ಪ್ರತಿಷ್ಠಿತ ‘ನೃಪತುಂಗ ಸಾಹಿತ್ಯ ಪ್ರಶಸ್ತಿ’ಯನ್ನು ಕನ್ನಡದ ಶ್ರೇಷ್ಠ ವಿದ್ವಾಂಸರು, ಕನ್ನಡಪರ ಹೋರಾಟಗಾರರಿಗೆ ನೀಡಲಾಗುತ್ತಿದೆ.   ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆಯು ಕಸಾಪದಲ್ಲಿರಿಸಿರುವ 1.5 ಕೋಟಿ ರೂ. ದತ್ತಿಯ ಮೂಲಕ ಕನ್ನಡದ ಗಣ್ಯ ಸಾಧಕರಿಗೆ ನೃಪತುಂಗ ಪ್ರಶಸ್ತಿಯನ್ನು ಪ್ರದಾನ ಮಾಡುವುದು.[೧] 

*ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆ  ಕೊಡುವ  ‘ನೃಪತುಂಗ ಸಾಹಿತ್ಯ ಪ್ರಶಸ್ತಿ’ಗೆ ಭಾಜನರು:
*‘ನೃಪತುಂಗ ಸಾಹಿತ್ಯ ಪ್ರಶಸ್ತಿ’ಗೆ (2015) ವಿದ್ವಾಂಸ ಡಾ.ಟಿ. ವಿ. ವೆಂಕಟಾಚಲ ಶಾಸ್ತ್ರಿ ಅವರು ಆಯ್ಕೆಯಾಗಿದ್ದಾರೆ.  
*2016 ರ‘ನೃಪತುಂಗ ಸಾಹಿತ್ಯ ಪ್ರಶಸ್ತಿ’ಗೆ  ಹಿರಿಯ ಸಂಶೋಧಕ ಡಾ.ಎಂ.ಚಿದಾನಂದ ಮೂರ್ತಿ ಭಾಜನರಾಗಿದ್ದಾರೆ. 

## ಇದುವರೆಗೆ ಪ್ರಶಸ್ತಿ ಪಡೆದವರು
* ನಾಡೋಜ ಡಾ ದೇ. ಜವರೇಗೌಡ - ೨೦೦೭
*ನಾಡೋಜ ಡಾ. ಪಾಟೀಲಪುಟ್ಟಪ್ಪ - ೨೦೦೮
*ರಾಷ್ಟ್ರಕವಿ ಡಾ. ಜಿ.ಎಸ್. ಶಿವರುದ್ರಪ್ಪ - ೨೦೦೯
*ಡಾ. ಸಿ.ಪಿ. ಕೃಷ್ಣಕುಮಾರ್ - ೨೦೧೦
*ಡಾ. ಎಂ.ಎಂ. ಕಲಬುರ್ಗಿ - ೨೦೧೧
*ಡಾ. ಸಾರಾ ಅಬೂಬಕರ್ - ೨೦೧೨
*ಬರಗೂರು ರಾಮಚಂದ್ರಪ್ಪ - 2013
*ಕುಂ.ವೀರಭದ್ರಪ್ಪ - 2014
*ಟಿ. ವಿ. ವೆಂಕಟಾಚಲ ಶಾಸ್ತ್ರಿ - 2015 
*ಚಿದಾನಂದ ಮೂರ್ತಿ - 2016
*ಎಸ್.ಎಲ್.ಭೈರಪ್ಪ - 2017
*ಸಿದ್ದಲಿಂಗಯ್ಯ -2018
*ಚನ್ನವೀರ ಕಣವಿ - 2019

*ಜಿ. ಎಸ್. ಆಮೂರ -2020
* ಜಿ ವೆಂಕಟೇಶ್ - 2021

## ನೋಡಿ
*ಕರ್ನಾಟಕ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿಗಳು 2016 
*ಕರ್ನಾಟಕ ರಾಜ್ಯ ಪ್ರಶಸ್ತಿಗಳು

## ಉಲ್ಲೇಖ & ಬಾಹ್ಯಕೊಂಡಿಗಳು
ವರ್ಗ:ಬೆಂಗಳೂರು
ವರ್ಗ:ಪ್ರಶಸ್ತಿಗಳು
ವರ್ಗ:ಕರ್ನಾಟಕ
ವರ್ಗ:ಸಾಹಿತ್ಯ
ವರ್ಗ:ಸಮಾಜ
ವರ್ಗ:ಕರ್ನಾಟಕದ ಸಾರ್ವಜನಿಕ ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು
ತಿನ್ನಲಾಗದ ಬಿಸ್ಕತ್ತು ನುಂಗಲಾಗದ ಟ್ಯಾಬ್ಲೆಟ್ಟು

ಯುವಬರಹಗಾರ, ಅಂಕಣಕಾರ ಟಿ ಜಿ ಶ್ರೀನಿಧಿಯವರ **ತಿನ್ನಲಾಗದ ಬಿಸ್ಕತ್ತು, ನುಂಗಲಾಗದ ಟ್ಯಾಬ್ಲೆಟ್ಟು** ಪುಸ್ತಕ ಕನ್ನಡದ ತಂತ್ರಜ್ಞಾನ ಸಾಹಿತ್ಯಕ್ಕೊಂದು ವಿಶಿಷ್ಟ ಸೇರ್ಪಡೆ.  ಈ ಪುಸ್ತಕಕ್ಕಾಗಿ ಟಿ. ಜಿ. ಶ್ರೀನಿಧಿಯವರಿಗೆ ಕರ್ನಾಟಕ ವಿಜ್ಞಾನ ಮತ್ತು ತಂತ್ರಜ್ಞಾನ ಅಕಾಡೆಮಿಯ 'ಶ್ರೇಷ್ಠ ಲೇಖಕ' ಪ್ರಶಸ್ತಿ (೨೦೧೧) ದೊರೆತಿದೆ.

## ಪುಸ್ತಕದಲ್ಲಿ ಏನಿದೆ?
ಈ ಪುಸ್ತಕ  ಕಂಪ್ಯೂಟರ್, ಇಂಟರ್ನೆಟ್ ಮುಂತಾದ ತಂತ್ರಜ್ಞಾನ ಸಂಬಂಧಿತ ಬರಹಗಳ ಸಂಗ್ರಹ. ಇದರಲ್ಲಿ ಕಂಪ್ಯೂಟರ್ ಮತ್ತು ಅಂತರಜಾಲದ ವಿಷಯಗಳ ಬಗ್ಗೆ, ಇತ್ತೀಚಿನ ದಿನಗಳಲ್ಲಿ ಬಂದಿರುವ, ಬರುತ್ತಿರುವ ಹೊಸ ತಂತ್ರಜ್ಞಾನಗಳ ಬಗ್ಗೆ ಬರಹಗಳಿವೆ. ಜನರಿಗೆ, ವಿದ್ಯಾರ್ಥಿಗಳಿಗೆ ಈ ವಿಷಯಗಳನ್ನು ತಿಳಿದುಕೊಳ್ಳಲು ಸುಲಭವಾಗುವಂತೆ ಕಾರ್ಟೂನ್ ಚಿತ್ರಗಳನ್ನು ಬಳಸಲಾಗಿದೆ. ಬಿಟ್ ಬೈಟ್ ಲೆಕ್ಕದಿಂದ ಹಿಡಿದು ಕ್ಲೌಡ್ ಕಂಪ್ಯೂಟಿಂಗ್ ವರೆಗೂ ಕುತೂಹಲಕಾರಿ ವಿಷಯಗಳಿವೆ. ದಿನನಿತ್ಯದ ಎಲ್ಲ  ಸೇವೆಗಳನ್ನೂ, ವ್ಯವಹಾರಗಳನ್ನೂ ಅಂತರಜಾಲದ ಮೂಲಕ ನಿರ್ವಹಿಸುವ ಸೌಲಭ್ಯ ಬರುತ್ತಿರುವ ಈ ದಿನಗಳಲ್ಲಿ  ಈ ಪುಸ್ತಕ ಎಲ್ಲರಿಗೂ ಅಂತರಜಾಲಾಡಲು, ಕಂಪ್ಯೂಟರ್, ಗ್ಯಾಡ್ಜೆಟ್ ಗಳನ್ನು ಧೈರ್ಯವಾಗಿ, ಸುರಕ್ಷಿತವಾಗಿ ಬಳಸಲು ಪ್ರೇರೇಪಿಸಿಸುವಂತಿದೆ.

## ಪುಸ್ತಕ ವಿಮರ್ಶೆ 
"ಇಂಟರ್‌ನೆಟ್ ಬಳಕೆ ದಿನದಿಂದ ದಿನಕ್ಕೆ ವ್ಯಾಪಕವಾಗುತ್ತಿದೆ. ನಗರದ ಚೌಕಟ್ಟನ್ನು ದಾಟಿ ತಾಲ್ಲೂಕು ಕೇಂದ್ರಗಳಲ್ಲೂ ಇಂಟರ್‌ನೆಟ್ ಬಳಕೆದಾರರ ಸಂಖ್ಯೆ ಗಣನೀಯವಾಗಿ ಏರುತ್ತಿದೆ. ಆದರೆ, ಅದರ ಒಳಸುಳಿಗಳು ಹಾಗೂ ಅದು ನಿರಂತರವಾಗಿ ಒಡ್ಡುವ ಸವಾಲುಗಳ ಅರಿವು ಅನೇಕರಿಗೆ ಇರುವುದಿಲ್ಲ. ಟಿ.ಜಿ. ಶ್ರೀನಿಧಿ ಬರೆದಿರುವ ಪುಸ್ತಕ ಈ ಹಿನ್ನೆಲೆಯಲ್ಲಿ ತುಂಬಾ ಮುಖ್ಯವಾದದ್ದು. ಇಂಟರ್‌ನೆಟ್ ಉಪಯೋಗಿಸುವ ಕನ್ನಡಿಗರೆಲ್ಲಾ ಓದಲೇಬೇಕಾದ ಪುಸ್ತಕ ಎಂಬ ಗುಣವನ್ನು ಅವರು ಇಡೀ ಪುಸ್ತಕಕ್ಕೆ ತುಂಬಿದ್ದಾರೆ. 

ಇಂಟರ್‌ನೆಟ್‌ಗೆ ಸಂಬಂಧಿಸಿದ ಬಹುತೇಕ ವಿಷಯಗಳ ಕುರಿತ ಅರಿವನ್ನು ಚಕ್ಕಳ ಮಕ್ಕಳ ಹಾಕಿ ಹೇಳುವ ರೀತಿಯಲ್ಲಿ ಶ್ರೀನಿಧಿ ಬರೆದಿದ್ದಾರೆ. ಬರವಣಿಗೆ ಸರಳವಾಗಿದ್ದೂ ಲವಲವಿಕೆ ಮುಕ್ಕಾಗಿಲ್ಲ. ಪಾಂಡಿತ್ಯ ಪ್ರದರ್ಶನವಿಲ್ಲದೆ, ಭಾಷೆಯ ಭಾರವನ್ನು ಹೇರದೆ ಸರಳವಾಗಿ ಸಂಕೀರ್ಣ ವಿಷಯಗಳನ್ನು ಶ್ರೀನಿಧಿ ದಾಟಿಸಿದ್ದಾರೆ."

- ಜನವರಿ ೧೫, ೨೦೧೨ರ ಪ್ರಜಾವಾಣಿಯಲ್ಲಿ ಪ್ರಕಟವಾದ ವಿಮರ್ಶೆಯಿಂದ

## ಪ್ರಕಾಶಕರು
ಇಜ್ಞಾನ ಡಾಟ್‌ಕಾಂ ಮತ್ತು ಆಕೃತಿ ಪುಸ್ತಕದ ಜಂಟಿ ಸಹಯೋಗದೊಂದಿಗೆ ಈ ಪುಸ್ತಕ ಪ್ರಕಟವಾಗಿದೆ.

## ಬಾಹ್ಯ ಕೊಂಡಿಗಳು
* ಬಿಸ್ಕತ್ತು ತಿನ್ನಿಸಿ, ಟ್ಯಾಬ್ಲೆಟ್ಟು ನುಂಗಿಸಿದ ಶ್ರೀನಿಧಿ ಪುಸ್ತಕ - ದಟ್ಸ್‌ಕನ್ನಡದ ವರದಿ
* ಆಕೃತಿ ಪುಸ್ತಕದ ಆನ್‌ಲೈನ್ ಮಳಿಗೆಯಲ್ಲಿ ಪುಸ್ತಕದ ಮಾಹಿತಿ 
* ಪುಸ್ತಕ ಪರಿಚಯ

ವರ್ಗ:ಕನ್ನಡ ಪುಸ್ತಕಗಳು
ಖೇರಿಗರ್ (ಗೋವಿನ ತಳಿ)

**ಖೇರಿಗರ್** ಮಧ್ಯಮಗಾತ್ರ ಅಥವಾ ಪುಟ್ಟಗಾತ್ರ ಗೋವು. ಆಕಳಿನ ಮೂಲ ಉತ್ತರಪ್ರದೇಶದ ಲಕೀಂಪುರ ಜಿಲ್ಲೆಯ ಖೇರಿ. ಖೇರಿ ಮೂಲ ಎಂದಿದ್ದರೂ, ಭಾರತ-ಟಿಬೇಟ್ ಗಡಿಯಗುಂಟ ಇರುವ ಬೆಟ್ಟಪ್ರದೇಶಗಳವರೆಗೂ ಇವುಗಳನ್ನು ಕಾಣಬಹುದು. ಕಡಿಮೆ ಆಹಾರ ಸೇವನೆ ಹಾಗೂ ಹೆಚ್ಚಿನ ಕೆಲಸದ ಸಾಮರ್ಥ್ಯ ಹೊಂದಿವೆ. ಅದಕ್ಕಾಗಿಯೇ ಉತ್ತರ ಪ್ರದೇಶದ ಬುಡಕಟ್ಟು ಪ್ರದೇಶಗಳು ಸೇರಿದಂತೆ ಸಾರಿಗೆ ವ್ಯವಸ್ಥೆಗಳಿಲ್ಲದಿದ್ದಲ್ಲಿ ಮುಖ್ಯ ಸಾರಿಗೆ ಖೇರಿಗರ್.
ಖೇರಿಗರ್ ಗಳದ್ದು ಶುದ್ಧ ಬಿಳಿಯ ಬಣ್ಣ, ಮುಖ, ಬಾಲದ ಕುಚ್ಚು ಮಾತ್ರ ಕಡುಗಪ್ಪು;. ಸ್ವಲ್ಪ ಮಾಳ್ವಿ ತಳಿಯನ್ನು  ಹೋಲುತ್ತವಾದರೂ ಒಂದೆರಡು ಬಾರಿ ನೋಡಿದರೆ ಗುರುತಿಸಬಹುದಾದಷ್ಟು ವ್ಯತ್ಯಾಸಗಳಿವೆ. ಕರಾವು ಸ್ವಲ್ಪ ಕಡಿಮೆ; ದಿನಕ್ಕೆ ೩-೪ ಲೀಟರುಗಳು. ಖೇರಿಗರ್ ತಳಿಯ ಹೋರಿಗಳು ೪ ವರ್ಷಕ್ಕೇ ದುಡಿಯಲು ಸಮರ್ಥವಾಗಿ ಬಿಡುತ್ತವೆ. ಒಂದು ಜೊತೆ ಎತ್ತುಗಳು ಸಲೀಸಾಗಿ ಒಂದುವರೆ ಟನ್‌ಗಳಷ್ಟು ಭಾರವನ್ನು ೩೦-೩೫ ಮೈಲಿಗಳಷ್ಟು ದೂರವನ್ನು ಘಂಟೆಗೆ ೪ ಮೈಲಿಯಂತೆ ಎಳೆಯಬಲ್ಲವು. 

## ಚಿತ್ರಗಳು

ಚಿತ್ರ:Kerigar 02.JPG|ಗಂಡು
ಚಿತ್ರ:Kerigar 01.JPG|ಹೆಣ್ಣು

## ಆಧಾರ/ಆಕರ
*'ಗೋ ವಿಶ್ವಲೋಕ' ಜಾಲತಾಣದ 'ಗೋ ವಿಶ್ವ' ಇ-ಪತ್ರಿಕೆ 

## ಉಲ್ಲೇಖಗಳು 
ವರ್ಗ:ಭಾರತದ ಗೋತಳಿಗಳು
ಹರವು ದೇವೇಗೌಡ

ಹರವು ದೇವೇಗೌಡರು ವೃತ್ತಿಯಲ್ಲಿ-  ಕೃಷಿಕರು, ಪ್ರವೃತ್ತಿಯಲ್ಲಿ- ಪತ್ರಕರ್ತರು, ಲೇಖಕರು ಹಾಗೂ ಪತ್ರಿಕಾ ಛಾಯಾಗ್ರಾಹಕರು ಹಾಗೂ ಸಾಂಸ್ಕೃತಿಕ ಸಂಘಟಕರು
		
## ಪ್ರಕಟಿತ ಪುಸ್ತಕಗಳು
# 'ಏನು ಮಾಡುತ್ತೀಯೋ ರೈತ'	-ಕವನ ಸಂಕಲನ (1989)
# 'ಪಾಂಡವಪುರ ತಾಲ್ಲೂಕು ದರ್ಶನ' -ಮಾಹಿತಿ ಕೃತಿ (2003)
# 'ಹವ್ಯಾಸಿ ಪತ್ರಕರ್ತನ ಆಯ್ದ ಬರಹಗಳು' -ಚಿತ್ರ ಲೇಖನಗಳ ಸಂಕಲನ (2005)
# 'ಮದಕ' -ಕಥಾಸಂಕಲನ (2006)

## ಪ್ರಶಸ್ತಿಗಳು
# ಪಾಂಡವಪುರ ತಾಲ್ಲೂಕು ಆಡಳಿತ 1999ರಲ್ಲಿ ಉದಯೋನ್ಮುಖ ಬರಹಗಾರರೆಂದು ಗುರುತಿಸಿ ರಾಜ್ಯೋತ್ಸವ ಪ್ರಶಸ್ತಿ ನೀಡಿ ಗೌರವಿಸಿದೆ
# ಕರ್ನಾಟಕ ರಕ್ಷಣಾ ವೇದಿಕೆ ಪಾಂಡವಪುರ ಘಟಕ, 2005ರಲ್ಲಿ ಹವ್ಯಾಸಿ ಪತ್ರಕರ್ತರೆಂದು ಗುರುತಿಸಿ ಗೌರವ ನೀಡಿದೆ
# ಪಾಂಡವಪುರ ಕುವೆಂಪು ಕಲಾ ಸಂಘ 23-06-2007 ರಂದು  "ಸ್ಮಾರಕ ಸಂರಕ್ಷಕ" ಬಿರುದು ನೀಡಿ ಗೌರವಿಸಿದೆ
# ಹರವು ಗ್ರಾಮದಲ್ಲಿ ಸ್ಮಾರಕ ಸಂರಕ್ಷಣೆ ಹಾಗೂ ದೇವರ ಕಾಡು ಬೆಳೆಸುತ್ತಿರುವ ಸಾಮಾಜಿಕ ಕಾಳಜಿಗಾಗಿ 1-7-2011ರಂದು ಮಂಡ್ಯ ಗಾಂಧಿ ಭವನದಲ್ಲಿ ಕರ್ನಾಟಕ ರಾಜ್ಯ ರೈತಸಂಘ ಕಾಯಕ ಪ್ರಶಸ್ತಿ ನೀಡಿ ಗೌರವಿಸಿದೆ
# 2012ರ ಜಿಲ್ಲಾ ಆಡಳಿತದ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕಾರ ಪಡೆದಿದ್ದಾರೆ
#೨೦೧೧-೧೨ನೇ ಸಾಲಿನಲ್ಲಿ ಮಂಡ್ಯ ಜಿಲ್ಲಾಡಳಿತ ಹರವು ದೇವೇಗೌಡ ಅವರಿಗೆ ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ ನೀಡಿದೆ

## ಕವಿಗೋಷ್ಠಿ
ಬೆಂಗಳೂರು ದೂರದರ್ಶನ ಹಾಗೂ ಮಂಡ್ಯ ಜಿಲ್ಲಾ ಕನ್ನಡ ಸಾಹಿತ್ಯ ಪರಿಷತ್ತಿನ ಜಿಲ್ಲಾ ಮಟ್ಟದ ಕವಿಗೋಷ್ಠಿಯಲ್ಲಿ ಭಾಗವಹಿಸಿ ವಾಚಿಸಿದ್ದಾರೆ, ಮೈಸೂರು ದಸಾರ ಕವಿಗೋಷ್ಠಿಗಳಲ್ಲಿ ಕವನ ವಾಚನ ಮಾಡಿದ್ದಾರೆ ಅಲ್ಲದೆ ರಾಜ್ಯ ಮಟ್ಟದ ಹಾಗೂ ಜಿಲ್ಲಾ ಮಟ್ಟದ ಮತ್ತು ತಾಲ್ಲೂಕು ಮಟ್ಟದ ಅನೇಕ ಕವಿಗೋಷ್ಠಿಗಳಲ್ಲಿ ಭಾಗವಹಿಸಿ ಕವನ ವಾಚನ ಮಾಡಿದರು

## ಅನುಭವ
#ದೂರದರ್ಶನದ ಅವಲೋಕನದಲ್ಲಿ ಕಾರ್ಯಕ್ರಮಕ್ಕೆ ಹಲವು ಸಂಚಿಕೆಗಳ ನಿರೂಪಣಾಸಾಹಿತ್ಯ​ ಬರೆದಿದ್ದಾರೆ
#  ಪ್ರಗತಿಪರ ಕೃಷಿಕರೆಂದು 2004ರಲ್ಲಿ ಮೈಸೂರು ಆಕಾಶವಾಣಿ ಕಬ್ಬು ಮತ್ತು ಭತ್ತದ ಬೇಸಾಯದ ಬಗ್ಗೆ ಕೃಷಿರಂಗ ವಿಭಾಗ ಇವರನ್ನು ಸಂದರ್ಶನ ಮಾಡಿದೆ.
# ಹರವು ಗ್ರಾಮದಲ್ಲಿ ಕ್ರಿ.ಶ.1369ರಲ್ಲಿ ನಿಮರ್ಣವಾಗಿ ಶಿಥಿಲಾವಸ್ತೆಯಲ್ಲಿದ್ದ ಪ್ರಾಚೀನ ಸ್ಮಾರಕ ಶ್ರೀ ರಾಮದೇಗುಲವನ್ನು ಪುರಾತತ್ವ ಮತ್ತು ಪ್ರಾಚ್ಯ ವಸ್ತು ಇಲಾಖೆ ನೆರವಿನೊಂದಿಗೆ ಜೀರ್ಣೊಧಾರ ಮಾಡಿಸುವಲ್ಲಿ ಸಫಲರು ಹಾಗೂ ದೇಗುಲದ ಸುಮಾರು 5 ಎಕರೆ ಪ್ರದೇಶದಲ್ಲಿ ಚೆನ್ನೈ ಮೂಲದ ಸಿ.ಪಿ.ಆರ್. ಪರಿಸರ ಕಾಳಜಿಯ ಸಂಸ್ಥೆಯ ನೆರವಿನೊಂದಿಗೆ ದೇವರಕಾಡು ಬೆಳೆಸುವಲ್ಲಿ ನಿರತರು. ಪ್ರಸ್ತುತ ಮಂಡ್ಯ ಜಿಲ್ಲಾ ಪ್ರಾಚೀನ ಸ್ಮಾರಕಗಳ ಸಂರಕ್ಷಣಾ ಒಕ್ಕೂಟದ ಪ್ರಧಾನ ಕಾರ್ಯದರ್ಶಿ.
# ಸುಮಾರು ಮೂರು ದಶಕಗಳಿಂದ ರೈತ ಚಳುವಳಿಯಲ್ಲಿ ಭಾಗವಹಿಸಿ ಸಾಮಾಜಿಕವಾಗಿ ಗುರುತಿಸಿಕೊಂಡಿದ್ದಾರೆ.
#ಕಳೆದ ನಾಲ್ಕು ದಶಕಗಳಿಂದ ರಾಜ್ಯಮಟ್ಟದ ಪತ್ರಿಕೆಗಳಲ್ಲಿ ಸರಣಿ ಲೇಖನಗಳು ಪ್ರಕಟಕೊಂಡಿವೆ ಹಾಗೂ ಕೆಲವು ಇತರೆ ಭಾಷೆಗಳಿಗೂ ಅನುವಾದಗೊಂಡಿವೆ

#  ಸಾಕ್ಷಿಚಿತ್ರಗಳಿಗೆ ನಿರೂಪಣಾ ಸಾಹಿತ್ಯ ಬರೆದಿದ್ದಾರೆ
# ಪ್ರತಿ ವರ್ಷ ಹಳ್ಳಿ ಮಕ್ಕಳಿಗಾಗಿ ಬೇಸಿಗೆ ಶಿಬಿರ ಆಯೋಜಿಸುತ್ತಾರೆ, ಶಾಲಾ-ಕಾಲೇಜುಗಳಲ್ಲಿ ಅಥಿತಿ ಉಪನ್ಯಾಸ ನೀಡಿದ್ದಾರೆ
# ಪ್ರಸ್ತುತ "ವಿಜಯವಾಣಿ" ದಿನಪತ್ರಿಕೆಯಲ್ಲಿ ಪಾಂಡವಪುರ ತಾಲ್ಲೂಕು ವರದಿಗಾರರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.

## ಉಲ್ಲೇಖಗಳು
ವರ್ಗ:ಸಾಹಿತಿಗಳು
ವರ್ಗ:ಪತ್ರಕರ್ತರು
ವರ್ಗ:ಮಂಡ್ಯ ಜಿಲ್ಲೆ
ಜೆಸಿಂತಾ ಸಲ್ಢಾನ

ಜೆಸಿಂತಾ ಸಲ್ಧಾನ,  ಮಂಗಳೂರಿನ 'ಫಾದರ್ ಮುಲ್ಲರ್ ಕಾಲೇಜ್ ಆಫ್ ನರ್ಸಿಂಗ್,' ನಲ್ಲಿ ನರ್ಸಿಂಗ್ ಶಿಕ್ಷಣ ಪಡೆದರು. ವೃತ್ತಿಜೀವನ ಊರಿನಲ್ಲೇ ಆರಂಭಿಸಿದರು. ೧೯೯೩ ರಲ್ಲಿ ಶಿರ್ವದ 'ಬೆನೆಡಿಕ್ಟ್ ಕಾಡೋಜ' ರನ್ನು ಮದುವೆಯಾದರು. ಮುಂದೆ ಮಸ್ಕತ್ ನಲ್ಲಿ ನರ್ಸಿಂಗ್ ವೃತ್ತಿಯನ್ನು ಮುಂದುವರೆಸಿದರು. ಸನ್. ೨೦೦೫ ರಿಂದ ಲಂಡನ್ ನ ಪ್ರತಿಷ್ಠಿತ 'ಕಿಂಗ್ ಎಡ್ವರ್ಡ್ ಆಸ್ಪತ್ರೆ'ಯಲ್ಲಿ ನರ್ಸ್ ಆಗಿ ಸೇವೆ ಸಲ್ಲಿಸುತ್ತಿದ್ದರು. ೨೦“ ರಲ್ಲಿ ಭಾರತಕ್ಕೆ ಬಂದು ೨೦೧೨ ರ ಜನವರಿ ತಿಂಗಳಿನಲ್ಲಿ ವಾಪಸ್ಸಾಗಿದ್ದರು. ಮೂಲತಃ  ಮಂಗಳೂರಿನ ಜೆಸಿಂತಾ, ತಂದೆ ತಾಯಿ ತೀರಿಕೊಂಡ ಮೇಲೆ, ತಮ್ಮ ಮನೆಯನ್ನು ಮಾರಿ, ಪತಿಯ ಶಿರ್ವದ ಮನೆಯೊಂದಿಗೆ ಹೆಚ್ಚಿಗೆ ಸಂಪರ್ಕ ಹೊಂದಿದ್ದರು. ೨ ವರ್ಷಕ್ಕೊಮ್ಮೆ ಬರುತ್ತಿದ್ದು ೧ ತಿಂಗಳು ಇದ್ದು ಮರಳುತ್ತಿದ್ದರು.
## ಜೆಸಿಂತಾ ಪರಿವಾರ
ಶಿವ್ರ ಗ್ರಾಮದ ಮಂಚಕಲ್ ಸೊರ್ಕಳ್ ನಿವಾಸಿ, ಕಾರ್ಮಿನ್ ಬಬೋಜ ರ ಮಗ, ಬೆನೆಡಿಕ್ಟ್ ಬಬೋಜ, ಲಂಡನ್ ನಲ್ಲಿ  ಕಂಪೆನಿಯೊಂದರಲ್ಲಿ ಅಕೌಂಟೆಂಟ್ ಆಗಿ ಕೆಲಸಮಾಡುತ್ತಿದ್ದಾರೆ. ಜೆಸಿಂತಾ ಲಂಡನ್ ನ ಪ್ರತಿಷ್ಠಿತ ೭ನೇ ಕಿಂಗ್ ಎಡ್ವರ್ಡ್ ರುಗ್ಣಾಲಯದಲ್ಲಿ ನರ್ಸ್ ಆಗಿದ್ದರು. ನಿಷ್ಠಾವಂತ ದಾದಿ, ಎಂದು ಹೆಸರುಮಾಡಿದ್ದರು. ಆಸ್ಪತ್ರೆಯ ಆಡಳಿತ ಮಂಡಳಿ ಅವರನ್ನು ಮಹಾರಾಣಿ ೨ ನೇ ಎಲಿಝಬೆತ್ ರವರ ಮೊಮ್ಮಗ, ರಾಜಕುಮಾರ ವಿಲಿಯಂ ರ, ಗರ್ಭಿಣಿ ಪತ್ನಿ ರಾಜಕುಮಾರಿ ಕೇಟ್ ರವರ ಶುಶೃಷೆಗೆ ನೇಮಕಮಾಡಿದ್ದರು. ಡಿಸೆಂಬರ್ ೫ ರ ಬುಧವಾರದ  ಮುಂಜಾನೆ ೫-೩೦ಕ್ಕೆ ಆಸ್ಟ್ರೇಲಿಯ ಮೂಲದ 'ರೇಡಿಯೊ ಟುಡೇ ಎಫ್ ಎಂ ವಾಹಿನಿಯ ಆರ್. ಜೆ'. ಗಳು ತಮಾಷೆಗೆ ಅಜ್ಜಿ -ಅಜ್ಜನ ನಕಲಿ ಧ್ವನಿಯಲ್ಲಿ  ಸುಳ್ಳುಕರೆಮಾಡಿ ನಾವು 'ರಾಜಕುಮಾರಿ ಕೇಟ್' ಳ ಆರೋಗ್ಯದ ಬಗ್ಗೆ ತಿಳಿಯುವುದಿದೆ ಎಂದು ಕೇಳಿಕೊಂಡಾಗ, ಜೆಸಿಂತಾ ಸುಖವಿಶಯವನ್ನು ತಿಳಿಸಿ, ಕರೆಯನ್ನು  ತಮ್ಮ ಸಹೋದ್ಯೋಗಿಗೆ ವರ್ಗಾಯಿಸಿದರು. ಈ ವಿಷಯ ತಿಳಿಯುತ್ತಲೇ ಆಸ್ಟ್ರೇಲಿಯ ವಾಹಿನಿ ಈ ಸುದ್ದಿಯನ್ನು ಪ್ರಸಾರ ಮಾಡಿತ್ತು. ಇಂಗ್ಲೆಂಡ್ ರಾಜಮನೆತನದ ಅತ್ಯಂತ ಗೋಪ್ಯವಾದ ಈಸುದ್ದಿಯನ್ನು  ಟುಡೇ ಎಫ್ ಎಂ,,(2Day FM),  ರೇಡಿಯೊ ಜಾಕಿಗಳು ಗುರುವಾರ ರಾಜಕುಮಾರಿ ಕೇಟ್, ಗರ್ಭಿಣಿಯಾದ ವಿಶಯವನ್ನು  ಬಹಿರಂಗವಗೊಳಿಸಿ ಬಿತ್ತರಿಸಿದರು.  ಇದರಿಂದ ರಾಜಮನೆತನ ತೀವ್ರವಾದ ಮುಜುಗುರ ಹಾಗೂ ವಿವಾದಕ್ಕೆ ಒಳಗಾಗಿತ್ತು.  ಪದೇ ಪದೇ ಹಾಸ್ಯಭರಿತ ಮಾತಿನಲ್ಲಿ ವಿವರಣೆನೀಡುತ್ತಿದ್ದ  ರೀತಿಯಿಂದ ನೊಂದ ಜೆಸಿಂತಾ ಆಸ್ಪತ್ರೆಯ ಆಡಳಿತ ಮಂಡಳಿ ರಾಜಪರಿವಾರ ಏನಾದರು ಕ್ರಮ ತೆಗೆದುಕೊಳ್ಳಬಹುದೆಂದು ಭಯಭೀತರಾಗಿದ್ದರು. ಈ ಎಲ್ಲಾ  ಹಗರಣಕ್ಕೆ ತಾನೇ ಕಾರಣವಾದಳೆಂದು ಮನನೊಂದ ಜೆಸಿಂತಾ, ಆತ್ಮಹತ್ಯೆಯ ನಿರ್ಧಾರ ತೆಗೆದುಕೊಂಡಿರಬಹುದೆಂದು ಎಲ್ಲರು ಶಂಕಿಸಿದರು.  ಆಸ್ಪತ್ರೆಯ ಆಡಳಿತ ವರ್ಗನಂತರ ಆಕೆಯನ್ನು ವಿಚಾರಣೆಗೆ ಒಳಪಡಿಸಿತ್ತು ಸಹಿತ.  ಆಸ್ಪತ್ರೆಯಲ್ಲಿ ಕಾರ್ಯನಿರಿತರಾದ್ದ ಜೆಸಿಂತಾ ವಾರಕ್ಕೊಮ್ಮೆ ಮನೆಗೆ ತೆರಳುತ್ತಿದ್ದರು. ಆದರೆ ಬುಧವಾರ ಈ ಘಟನೆ ಸಂಭವಿಸಿದಮೇಲೂ ಮನೆಗೆ ಬರಲಿಲ್ಲ.  ಶುಕ್ರವಾರ ಮುಂಜಾನೆ ಬಬೋಜರಿಗೆ, ಜೆಸಿಂತ ಮೃತರಾಗಿರಬಹುದೆಂಬ ಸುದ್ದಿಯನ್ನು  ಪೋಲೀಸ್ ಅಸ್ಪಷ್ಟ ರೀತಿಯಲ್ಲಿ  ಕೊಟ್ಟರು.  ಬಳಿಕ  ಪತಿ ಬೆನೆಡಿಕ್ಟ್, ಈ ಸುದ್ದಿಯನ್ನು  ಖಚಿತಪಡಿಸಿಕೊಂಡು ಶುಕ್ರವಾರ ರಾತ್ರಿ ಭಾರತದ ಶಿರ್ವದಲ್ಲಿರುವ ತಮ್ಮ ತಾಯಿ ಮತ್ತು ಸಹೋದರಿಯರಿಗೆ ವಿಶಯ ತಿಳಿಸಿದರು.

## ನಿಧನ:
'ಜೆಸಿಂತಾ ಸಲ್ಢಾನ,' (೪೬) ತಾವು ವಾಸವಾಗಿದ್ದ  ೭ನೇ, ಕೆ.ಇ.ಎಮ್ ಆಸ್ಪತ್ರೆಯ ಹಾಸ್ಟೆಲ್ ನಲ್ಲಿ ಡಿಸೆಂಬರ್, ೭, ಶುಕ್ರವಾರದ ಬೆಳಿಗ್ಯೆ  ಆತ್ಮಹತ್ಯೆಮಾಡಿಕೊಂಡರೆಂದು ವರದಿಗಳು ತಿಳಿಸುತ್ತವೆ. ಅವರು ತಮ್ಮ ಪ್ರೀತಿಯ  ಪತಿ ಬೆನೆಡಿಕ್ಟ್ ಬಬೋಜ, ಮಗ ಜುನಾಲ್ (೧೬), ಮತ್ತು ಮಗಳು ಲಿಸ (೧೪) ಮತ್ತು  ಅತ್ತೆ ಕಾರ್ಮಿನ್ ಕಾಡೋಜರನ್ನು ಅಗಲಿ ಹೋಗಿದ್ದಾರೆ.

ವರ್ಗ:ಜನ
ಜವಾರಿ (ಗೋವಿನ ತಳಿ)

ಇದು ಉತ್ತರ ಕರ್ನಾಟಕದ ಒಂದು ತಳಿ.ಹಸುಗಳಿಗೆ ಬರುವ ರೋಗಗಳಿಗೆ, ನೈಸರ್ಗಿಕ ವೈಪರೀತ್ಯಗಳಲ್ಲೂ ರೋಗ ನಿರೋಧಕ ಶಕ್ತಿ ಹೊಂದಿರುವಂತಹವು. ಭಾರತೀಯ ಹೈನುಗಾರಿಕಾ ಸಂಸ್ಥೆ  ಇವನ್ನು ಗುರ್ತಿಸಿ  ಮಾನ್ಯ ಮಾಡಿದ ತಳಿಯಲ್ಲದಿದ್ದರೂ ಪ್ರತ್ಯೇಕವಾಗಿ ರೈತರಿಂದ ಗುರುತಿಸಿ ಕೊಂಡ ತಳಿಗಳಲ್ಲಿ **ಜವಾರಿ** ಕೂಡ ಒಂದು. ಜವಾರಿ ಉತ್ತರ ಕರ್ನಾಟಕದ ಪ್ರಾಂತ್ಯಗಳಲ್ಲಿ ಇಂದು ಜನಪ್ರಿಯ ತಳಿ.ಇದು ಬಳ್ಳಾರಿ, ರಾಯಚೂರು, ಗುಲ್ಬರ್ಗಾ ಒಟ್ಟಿನಲ್ಲಿ ಹೈದರಾಬಾದ್ ಕರ್ನಾಟಕದ ಜೀವನಾಡಿ ಎನ್ನಬಹುದು.ಅಲ್ಲದೆ ಇದು ಉಭಯೋದ್ದೇಶಿತ ತಳಿ. ಉತ್ತಮ ಕೆಲಸಗಾರ ತಳಿ ಮಾತ್ರವಲ್ಲ; ಒಳ್ಳೆಯ ಹಾಲಿನ ತಳಿ ಕೂಡ.

ಜವಾರಿ ತಳಿ ಮಧ್ಯಮ ಗಾತ್ರದ ಸ್ವಲ್ಪ ಮಲೆನಾಡು ಗಿಡ್ಡ ತಳಿಯನ್ನು ಹೋಲುವ ತಳಿ. ಸಾಧು ಸ್ವಭಾವದ ಈ ತಳಿ ಸಾಮಾನ್ಯವಾಗಿ ಕಪ್ಪು ಅಥವಾ ಕೆಂಬೂದು ಬಣ್ಣಗಳಲ್ಲಿ ಕಾಣಬರುತ್ತದೆ. ಅಗಲವಾದ ಮುಖ, ಹೊರಚಾಚಿದ ಕೊಂಬು, ಹೋರಿಗಳಲ್ಲಿ ಸ್ವಲ್ಪ ದೊಡ್ಡದೆನ್ನಬಹುದಾದ ಡುಬ್ಬ, ಮುಂಚಾಚಿದ ಕಿವಿ ಇವು ಜವಾರಿಯ ದೈಹಿಕ ಲಕ್ಷಣಗಳು.

ಹೈದರಾಬಾದ್ ಕರ್ನಾಟಕ ಪ್ರದೇಶದಲ್ಲಿ ಇವುಗಳ ಸಂಖ್ಯೆ ಒಂದೂವರೆಯಿಂದ ಎರಡು ಲಕ್ಷದಷ್ಟಿದೆ.

## ಚಿತ್ರಗಳು

ಚಿತ್ರ:Javari 02.JPG|ಗಂಡು
ಚಿತ್ರ:Javari 01.JPG|ಹೆಣ್ಣು

## ಆಧಾರ/ಆಕರ
#'ಗೋವಿಶ್ವ ಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

## ಹೊರಗಿನ ಕೊಂಡಿಗಳು
#ಮಂಗಳೂರಿನ ಗೋವನಿತಾಶ್ರಯ 

ವರ್ಗ:ಭಾರತದ ಗೋತಳಿಗಳು
ಕುಟುಂಬ

ಮಾನವರಲ್ಲಿ ಒಂದು **ಕುಟುಂಬವು** ರಕ್ತಸಂಬಂಧ, ಹೊಂದಾಣಿಕೆ ಅಥವಾ ಸಹವಾಸದಿಂದ ಒಟ್ಟಾಗಿರುವ  ಒಂದು ಗುಂಪು ಎಂದು ಹೇಳಬಹುದು. ಕುಟುಂಬವು ಸಮಾಜದ ಬಹು ಮುಖ್ಯ ಅಂಗವಾಗಿದೆ. ಬಹಳಷ್ಟು ಸಂದರ್ಭಗಳಲ್ಲಿ ಮಕ್ಕಳು ಜನರೊಂದಿಗೆ ಬೆರೆತು ಸಾಮಾಜಿಕವಾಗಿ ಸಮರ್ಥರಾಗಲು  **ಕುಟುಂಬ** ಒಂದು ಅಗತ್ಯ ಸಂಸ್ಥೆಯಾಗಿ ನಿಲ್ಲುತ್ತದೆ. ಭಾರತದ ಇತಿಹಾಸ ಹಾಗೂ ಸಂಸ್ಕೃತಿಯನ್ನು ಅವಲೋಕಿಸಿದಾಗ, ಕುಟುಂಬವನ್ನು ಅವಿಭಕ್ತ  ಹಾಗೂ ವಿಭಕ್ತ ಎಂದು ವರ್ಗೀಕರಿಸಬಹುದು. ವಿದೇಶಿ ಸಂಸ್ಕೃತಿಯ ಪ್ರಭಾವದಿಂದಾಗಿ ಇತ್ತೀಚಿಗೆ ಏಕ ಪೋಷಕ ಕುಟುಂಬವೊಂದು ನಿರ್ಮಾಣವಾಗಿದೆ.

## ಬೆಳವಣಿಗೆ
ಹೀಗಿರುವ ಒಂದು ಕುಟುಂಬದಲ್ಲಿ ಹಲವಾರು ಗಂಡು-ಹೆಣ್ಣು ಒಟ್ಟಿಗೆ ಇರುತ್ತಿದ್ದರು. ಹುಟ್ಟುವ ಮಕ್ಕಳಿಗೆ ತಾಯಿ ಯಾರೆಂದು ತಿಳಿದಿದ್ದರೂ ತಂದೆಯ ಬಗ್ಗೆ ನಿಖರ ಮಾಹಿತಿಯಿರಲಿಲ್ಲ. ಕ್ರಮೇಣ ಈ  ಗುಂಪಿನ ಸಂಖ್ಯೆ ಬೆಳೆದ ಹಾಗೆ  ಹಲವು ಗಂಡು-ಹಲವು ಹೆಣ್ಣು,  ಹಲವು ಗಂಡು-ಒಂದು ಹೆಣ್ಣು, ಒಂದು ಗಂಡು-ಹಲವು ಹೆಣ್ಣು ಮತ್ತು ಒಂದು ಗಂಡು-ಒಂದು ಹೆಣ್ಣು, ಹೀಗೆ ಕುಟುಂಬಗಳು ಸೃಷ್ಟಿಯಾದವು. ಇವುಗಳಲ್ಲಿ ಕೊನೆಯ ಎರಡು ಬಗೆಯವು ಸ್ಥಿರಗೊಂಡವು. ಬಹುಶಃ ಹೆಣ್ಣಿನ ಬಸಿರು-ಬಾಣಂತನದ ಅಸಹಾಯಕತೆ ಈ ರೀತಿಯ ಬೆಳವಣಿಗೆಗೆ ಪೂರಕವಾಗಿರಬಹುದು. ಇತ್ತೀಚಿಗೆ ಬಹುಪತ್ನಿತ್ವವೂ ನಶಿಸಿ ಈಗಿರುವ ಕುಟುಂಬ ಸೃಷ್ಟಿಯಾಗಿದೆ.

## ವಿಂಗಡಣೆ
### ಅವಿಭಕ್ತ ಕುಟುಂಬ ಅಥವಾ ಕೂಡು ಕುಟುಂಬ
ಒಂದೇ ಛಾವಣಿಯ ಅಡಿಯಲ್ಲಿ ವಾಸಿಸುವ ಅನೇಕ ದಂಪತಿಗಳು ಇರುವಂತಹ ಕುಟುಂಬ. ಸಾಮಾನ್ಯವಾಗಿ ಹಿರಿಯರೊಬ್ಬರು ಇದಕ್ಕೆ ಯಜಮಾನರಾಗಿರುತ್ತಾರೆ.
ಅವಿಭಕ್ತ ಕುಟುಂಬ ಎಂದರೆ ಒಂದೇ ಮನೆಯಲ್ಲಿ ಎರಡು ಅಥವಾ ಅದಕ್ಕಿಂತ ಹೆಚ್ಚಿನ ತಲೆಮಾರಿನವರು ವಾಸಿಸುವುದನ್ನು ಅವಿಭಕ್ತ ಕುಟುಂಬ ಎನ್ನಲಾಗುತ್ತದೆ.

## ಉಪಯೋಗಗಳು
*ಇಲ್ಲಿ ವಿಷಯಗಳ ಹಂಚುವಿಕೆ ಹೆಚ್ಚಾಗಿ ಕಂಡುಬರುತ್ತದೆ.
*ಇದು ಉತ್ತಮ ಸಂಬಂಧಗಳನ್ನು ಸೃಷ್ಥಿಸುವ ವೇದಿಕೆಯಾಗಿದೆ.
*ಜೀವನದ ಮೌಲ್ಯವನ್ನು ತಿಳಿಸುತ್ತದೆ.
*ಕಶ್ಟ ಸುಖಗಳ ಹಂಚುವಿಕೆ
 ಆದರೆ ಈಗಿನ ಕಾಲದಲ್ಲಿ ಅತ್ಯಂತ ಕಡಿಮೆಯಾಗಿ ಕಾಣಸಿಗುತ್ತದೆ.ಏಕೆಂದರೆ ಅವಿಭಕ್ತ ಕುಟುಂಬಗಳು

## ಸಂಬಂಧಗಳು
### ಸಂಕ್ಷಿಪ್ತವಾಗಿ ಹಿನ್ನಲೆ 
ಮೊದಲಿಗೆ ತಾಯಿ-ಮಗುವಿನ ಸಂಬಂಧವೊಂದೇ ಮೂಡಿತ್ತು. ಕುಟುಂಬದ ಪರಿಕಲ್ಪನೆ ಬರುವವರೆಗೂ ಬೇರೆ ಯಾವ ಸಂಬಂಧಗಳೂ ಇರಲಿಲ್ಲ. ಲೈಂಗಿಕ ಕ್ರಿಯೆ ಸಹಜವಾಗಿದ್ದರಿಂದ ತಂದೆ ಅಪ್ರಸ್ತುತನಾಗಿದ್ದ. ಕುಟುಂಬದ ನಿರ್ಮಾಣದೊಂದಿಗೆ ಗಂಡ-ಹೆಂಡತಿ ಸಂಬಂಧ ತಂದೆ, ತಾಯಿ, ಮಕ್ಕಳ ಸಂಬಂಧವಾಯಿತು. ಮುಂದೆ ಸಹೋದರ ಸಂಬಂಧ ಬಲವಾಯಿತು. ಈ ತಂದೆ-ತಾಯಿ-ಸಹೋದರ/ಸಹೊದರಿಯ ಸಂಬಂಧವೇ ಮೂಲ ಸಂಬಂಧವಾಯಿತು. ಉಳಿದ ಎಲ್ಲಾ ಸಂಬಂಧಗಳು ಈ ಮೂಲ ಸಂಬಂಧಗಳ ಮೇಲೆಯೇ ಟಿಸಿಲೊಡೆದವು. ವಿವಾಹ ಸಂಸ್ಥೆಯ ಉಗಮದೊಂದಿಗೆ ಸಂಬಂಧಗಳು ಸಂಕೀರ್ಣವಾಗತೊಡಗಿದವು..

### ಮುಖ್ಯ ವಿಧಗಳು    
* ವೈಯಕ್ತಿಕ ಸಂಬಂಧಗಳು 
* ವೃತ್ತಿಪರ ಸಂಬಂಧಗಳು 
* ಸಾಮಾಜಿಕ ಅಥವಾ ಇತರ ಸಂಬಂಧಗಳು
* ಸ್ನೇಹ ಸಂಬಂಧಗಳು

## ಸಂಬಂಧಗಳ ನಿರ್ವಹಣೆ 
ಸಂಬಂಧಗಳ ಯಾವುದೋ ಮೂಲೆಯಲ್ಲಿ ಸಮಸ್ಯೆಗಳು ಹುಟ್ಟಿಕೊಂಡರೆ, ಅವುಗಳು ಅಷ್ಟಕ್ಕೇ ನಿಲ್ಲುತ್ತವೆಯೇ! ಇಲ್ಲ. ಅವು ಸಾಂಕ್ರಾಮಿಕ ರೋಗದಂತೆ ಹರಡಲು ಪ್ರಾರಂಭಿಸುತ್ತವೆ.

ಹಾಗಾದರೆ ಅವೆಲ್ಲವನ್ನೂ ಹೇಗೆ ನಿಭಾಯಿಸುವುದು?

ಅದಕ್ಕಾಗಿ ಈ 3 ಮುಖ್ಯ ಹಂತಗಳು ಸಹಾಯಕ.  

### 1. ಸಂಬಂಧಗಳ ಪಾತ್ರವನ್ನು ಗುರುತಿಸುವುದು 
ಪಾತ್ರವನ್ನು ಗುರುತಿಸುವುದು ಸಂಬಂಧಗಳಿಗೆ ಸ್ಪಷ್ಟತೆಯನ್ನು ತರಲು ಸಹಾಯ ಮಾಡುತ್ತದೆ. ದೈನಂದಿನ ಜೀವನದಲ್ಲಿ ಸಂಬಂಧಗಳಿಗೆ ಸರಿಯಾದ ಸ್ಥಾನವನ್ನು ಒದಗಿಸುವ ಪ್ರಕ್ರಿಯೆ ಎಂದೂ ಸಹ ನೀವು ಇದನ್ನು ಕರೆಯಬಹುದು.

### 2. “ಸರಿಯಾದ ಸಂಬಂಧಗಳ” ವ್ಯಾಖ್ಯಾನಗಳನ್ನು ಪ್ರಶ್ನಿಸುವುದು 
**ಪರಿಪೂರ್ಣ ಸಂಬಂಧಗಳ ವ್ಯಾಖ್ಯಾನವು ಕೇವಲ ಕಾಲ್ಪನಿಕವಾಗಿದ್ದರೆ** ಅಥವಾ **ಪರಿಪೂರ್ಣ ಸಂಬಂಧವು ಎಂಬುದೇ ಇಲ್ಲಿಲ್ಲ** ಎಂದು ಭಾವಿಸಿದರೆ, ಆ ಎರಡೂ ಆಲೋಚನಾ ಕ್ರಮಗಳು ಉತ್ತಮ ಸಂಬಂಧ ನಿರ್ವಹಣೆಗೆ ಅಡ್ಡಿಯಾಗುತ್ತವೆ. ಏಕೆಂದರೆ ನಮ್ಮ ಕ್ರಿಯೆಗಳು ನಾವು ಯೋಚಿಸುವುದನ್ನು ಅಥವಾ ನಂಬುವುದನ್ನು ಅನುಸರಿಸುತ್ತವೆ.

### 3. ಪ್ರಾಮುಖ್ಯತೆಯ ಆಧಾರದಲ್ಲಿ ಸಂಬಂಧಗಳಿಗೆ ಆದ್ಯತೆ ನೀಡುವುದು 
ಆದ್ಯತೆಯ ಸ್ಪಷ್ಟತೆ ಹೊಂದಿರುವ ಸಂಬಂಧಗಳನ್ನು ನಿರ್ವಹಿಸಲು ತುಲನಾತ್ಮಕವಾಗಿ ಸುಲಭ ಎನ್ನಲಾಗುತ್ತದೆ. ವೈಯಕ್ತಿಕ ಮತ್ತು ವೃತ್ತಿಪರ ಸಂಬಂಧಗಳನ್ನು ಸಮತೋಲನದಿಂದ ನಿರ್ವಹಿಸುವುದೂ ಸಹ ಒಂದು ಸವಾಲಿನ ಕೆಲಸವಾಗಿದೆ. ಇದು ಉದ್ಯೋಗ, ವೃತ್ತಿಪರ ಅಥವಾ ಸ್ವಭಾವಕ್ಕೆ ಒಳಪಟ್ಟಿರುತ್ತದೆ.

## ಉಲ್ಲೇಖಗಳು 
ವರ್ಗ:ಸಮಾಜ
ಎಲ್. ಜಿ. ಶಿವಕುಮಾರ್

ದಶಕಕ್ಕೂ ಹೆಚ್ಚುಸಮಯದಿಂದ ದೂರದರ್ಶನ ಚಂದನ ವಾಹಿನಿಯಲ್ಲಿ ನೇರಪ್ರಸಾರವಾಗುತ್ತಿರುವ 'ಬೆಳಗು'  ಕಾರ್ಯಕ್ರಮದ ರುವಾರಿ, **ಎಲ್. ಜಿ. ಶಿವಕುಮಾರ್** ಕರ್ನಾಟಕದಲ್ಲಿ ಮನೆಯಮಾತಾಗಿದ್ದಾರೆ.
## ಬೆಳಗು ಕಾರ್ಯಕ್ರಮ ಶುರುವಾದ ಬಗೆ
ಬೆಳಗಿನ ಕಾಯಕ್ರಮಗಳು ನೇರಪ್ರಸಾರ ಹೊಂದಿರಲಿ ಎಂದು ದೆಹಲಿಯ ದೂರದರ್ಶನ ಕೇಂದ್ರದಿಂದ ಕಳೆದ ದಶಕದಲ್ಲಿ ಆದೇಶ ಬಂತು. ೨೦೦೧ ರ ಸೆಪ್ಟೆಂಬರ್ ೧ ರಂದು ಚಂದನ ವಾಹಿನಿಯಲ್ಲಿ 'ಬೆಳಗು' ಕಾರ್ಯಕ್ರಮ ಆರಂಭವಾಯಿತು. ಪ್ರತಿದಿನ ಬೆಳಿಗ್ಯೆ ೭ ರಿಂದ ೭-೪೦ ರವರೆಗೆ ಈ ಕಾರ್ಯಕ್ರಮ ಸತತವಾಗಿ ನಡೆದುಕೊಂಡು ಬರುತ್ತಿದೆ. ಬೆಂಗಳೂರು ದೂರದರ್ಶನದ ಆಗಿನ ನಿರ್ದೆಶಕ ವೆಂಕಟೇಶ್ವರಲು  ಕಾರ್ಯಕ್ರಮದ ಹೊಣೆಯನ್ನು ಶಿವಕುಮಾರ್ ಗೆ, ವಹಿಸಿದರು. ಹಾಗೆ ಶುರುವಾದ 'ಬೆಳಗು ಕಾರ್ಯಕ್ರಮ'ದ ಪ್ರಥಮ ಅತಿಥಿ, ನಟಿ, 'ಶ್ರೀಮತಿ ಉಮಾಶ್ರೀ'.
## ಪ್ರತಿದಿನ ಸಂದರ್ಶನ
ಪ್ರತಿದಿನವೂ ಸಂದರ್ಶನ. ನಾಟಕ ಸಂಗೀತ,ನೃತ್ಯ ಕ್ಷೇತ್ರದ ಪ್ರತಿಭಾವಂತ ಕಲಾವಿದರನ್ನು  ಮೊದಮೊದಲು ಕಾರ್ಯಕ್ರಮಕ್ಕೆ ಆಹ್ವಾನಿಸಲಾಯಿತು. ೪೦-೫೦ ಸಂದರ್ಶ ಆಗೋವರೆಗೆ ಸ್ವಲ್ಪ ತೊಡಕಾಗಿತ್ತು. ಇದುವರೆವಿಗೆ ಸುಮಾರು ೪ ಸಾವಿರಕ್ಕೂ ಅಧಿಕ ವ್ಯಕ್ತಿಗಳನ್ನು ಸಂದರ್ಶಿದ್ದಾಗಿದೆ. ದೂರದರ್ಶನದ ವಿವಿಧ ಭಾಷೆಗಳ ಚಾನೆಲ್ ಗೆ ಹೋಲಿಸಿದರೆ ಇದೊಂದು ದಾಖಲೆ ಎನ್ನುವ ಮಾತಿದೆ. ಮಧ್ಯೆ, ಬಿ.ಎನ್.ಚಂದ್ರಶೇಖರ್ ಸುಮಾರು ೪ ವರ್ಷಗಳ  ಕಾಲ ನಿರ್ಮಿಸಿದ್ದರು. ಉಳಿದಂತೆ ಶಿವಕುಮಾರ್ ಹೆಚ್ಚು ಸಮಯ ತಮ್ಮ ಸೇವೆಯನ್ನು ಉಪಯೋಗಿಸಿದ್ದಾರೆ. ಎಲ್ಲಾ ಕ್ಷೇತ್ರಗಳಲ್ಲಿ ಕೆಲಸಮಾಡಿದ ವಿಶೇಷಜ್ಞರನ್ನು ಪತ್ತೆಹಚ್ಚಿ ಆಯ್ಕೆ ಮಾಡುವುದರಿಂದ ವೈವಿದ್ಯತೆ ಸಾಧ್ಯ.. ಇದು ವೀಕ್ಷಕರು ಆಶಿಸುವ ಸಂಗತಿ. ಖಾಸಗೀ ಚಾನೆಲ್ ನಲ್ಲಿ ಈಗಾಗಲೇ ಹೆಸರುಮಾಡಿದ ವ್ಯಕ್ತಿಗಳನ್ನೆ ಪದೇ  ಪದೇ ಕರೆಸುವ ವಾಡಿಕೆ ಇದೆ.  ಆದರೆ ಪ್ರತಿಭೆಯ ಆಗರವಾಗಿರುವ ಹಲವು ಎಲೆಮರೆಯಲ್ಲಿರುವ ಗ್ರಾಮೀಣವಲಯದ  ಕಲಾವಿದರನ್ನು ಗುರುತಿಸುವ  ಆಧ್ಯತೆ ಇದೆ.
## ದೂರದರ್ಶನದ ಕೆಲಸ
ಬೆಳಗಿನ ಜಾವ ೫ ಗಂಟೆಗೆ ದೂರದರ್ಶನ ಕೇಂದ್ರಕ್ಕೆ ಆಗಮಿಸಿ, ೬ ಗಂಟೆಯ ಒಳಗೆ ಅತಿಥಿಗಳು ಮತ್ತು ಸಂದರ್ಶಕರು ಸ್ಟುಡಿಯೋ ಒಳಗೆ ಸಿದ್ಧರಿರಬೇಕು. ಒಮ್ಮೊಮ್ಮೆ ಒಮ್ಮೆ ದಾರಿಯಲ್ಲಿ ಅಪಘಾತವಾಗಿದ್ದು.  ೬-೩೦ ಆದರೂ ಬರಲು ಸಾಧ್ಯವಾಗದೆ ತಡವಾದಾಗ, ಬಂದರೆ, ಹತ್ತಿರದಲ್ಲೇ ಸಿಗುವ ಪ್ರತಿಭಾವಂತರನ್ನು ಕರೆತಂದು ಕೆಲಸ ನಿರ್ವಹಿಸಬೇಕಾಗುತ್ತದೆ. 
## ಶಿವಕುಮಾರರ ವ್ಯಕ್ತಿತ್ವ
ಅವರೊಬ್ಬ ಸಮರ್ಥ ನಾಟಕಕಾರ, ನಟ, ನಿರ್ದೇಶಕ, ಚಂದನದ ನಾಟಕ ವಿಭಾಗದಲ್ಲಿ ಹೆಚ್ಚು ಸಮಯ ಕೆಲಸಮಾಡಿದ್ದಾರೆ. ಈ ಅನುಭವ ಕೆಲವು ವೇಳೆ ಸಹಾಯಕ್ಕೆ ಬರುತ್ತದೆ. ಜಿಎಂ ಶಿರಹಟ್ಟಿಯವರು ಚಂದನದ ನಿರ್ದೇಶಕರಾಗಿದ್ದಾಗ 'ಮಾತೃ ಅಂಧರ ಸಂಸ್ಥೆ'ಗೆ ಪರಿಚಯಿಸಿ ನಿರ್ದೇಶನ ಮಾಡಲು ಒಪ್ಪಿಸಿದರು. ಆಮಕ್ಕಳಿಗಾಗಿ 'ನಿರಂತರ',' ರಾಜಮಾತೆ', 'ಅಹಿಂಸಕ',ಮುಂತಾದ ಪೌರಾಣಿಕ, ಐತಿಹಾಸಿಕ ನಾಟಕಗಳನ್ನು ಬರೆದು ನಿರ್ದೇಶಿಸಿದರು. ಅದು ಈಗ ಚಾಲ್ತಿಯಲ್ಲಿಲ್ಲ. ಆದರೆ ಶಿವಕುಮಾರರು ಈಗಲೂ ನಾಟಕ ರಚನೆ, ನಟನೆ, ಸಂದರ್ಶನದ ಮೂಲಕ ಕ್ರಿಯಾಶೀಲರಾಗಿದ್ದಾರೆ.

ವರ್ಗ:ಕಿರುತೆರೆ ಕಲಾವಿದರು
ಜಗವ ಚುಂಬಿಸು

'''ಜಗವ ಚುಂಬಿಸು' ( ಕನಸುಗಂಗಳ ತರುಣ ತರುಣಿಯರ ಬಾಳಿನ ಪಾಠಗಳು) ''  ಇದು ಮೈಂಡ್ ಟ್ರೀ ಕಂಪನಿಯ  ಸಹ ಸಂಸ್ಥಾಪಕ  ಸುಬ್ರೋತೋ ಬಾಗ್ಚಿ ಅವರ ಆತ್ಮಕಥನವಾದ  **GO KISS the WORLD** ಕೃತಿಯ  ಅನುವಾದ   ಇದನ್ನು ಕನ್ನಡಕ್ಕೆ ತಂದವರು ವಂದನಾ ಪಿ ಸಿ. ಛಂದ ಪುಸ್ತಕ ಇದನ್ನು ಪ್ರಕಟಗೊಳಿಸಿದೆ.

## ಪುಸ್ತಕದ ಬಗ್ಗೆ
ಪುಸ್ತಕದ ಶೀರ್ಷಿಕೆಯು  ಅವರ ತಾಯಿ ಮರಣಶಯ್ಯೆಯ ಮೇಲಿದ್ದಾಗ ಹೇಳಿದ ಕೊನೆಯ ಮಾತು. 

ಈ ಕೃತಿಯಲ್ಲಿ ಅವರು ತಮ್ಮ ಬಾಳಿನ ಮೌಲ್ಯಗಳು ಮತ್ತು ತತ್ವಗಳನ್ನು  ಬೆಳೆಸಿಕೊಂಡ ಬಗೆಯನ್ನು ತಿಳಿಸಿದ್ದಾರೆ.

## ಉಲ್ಲೇಖಗಳು
ವರ್ಗ:ಪುಸ್ತಕಗಳು
ಮಾವೋನ ಕೊನೆಯ ನರ್ತಕ

ಚೀನಾ ದೇಶನ **ಲೀಕುನ್‌ಕ್ಸಿನ್‌ರ** ಆತ್ಮಕಥೆ '''ಮಾವೋನ ಕೊನೆಯ ನರ್ತಕ(Mao's Last Dancer)** **ಜಯಶ್ರೀ ಭಟ್''' ಕನ್ನಡಕ್ಕೆ ಛಂದ ಪುಸ್ತಕದ ಮೂಲಕ ಹೊರತಂದಿದ್ದಾರೆ. ಓ.ಎಲ್ ನಾಗಭೂಷಣಸ್ವಾಮಿಯವರ ಮುನ್ನುಡಿ ಈ ಪುಸ್ತಕದಲ್ಲಿದೆ.

## ಪುಸ್ತಕದ ಬಗ್ಗೆ
ಇದರಲ್ಲಿ ಹಳ್ಳಿಯ ಬಡಹುಡುಗನೊಬ್ಬನು ಜಗತ್ಪ್ರಸಿದ್ಧ ನರ್ತಕನಾಗುವ ಕಥೆ ಇದೆ.  ಹೊಲದಲ್ಲಿ ದುಡಿಯಲಿದ್ದ  ೧೧ ವರ್ಷದ ಹುಡುಗನನ್ನು  ಚೀನಾದ  ಕಮ್ಯುನಿಸ್ಟ್  ಪಕ್ಷವು  ಮಾವೋ ಪತ್ನಿಯ ಹೆಸರಿನ ಬೀಜಿಂಗ್ ನೃತ್ಯ ಅಕಾಡೆಮಿಗೆ ಬ್ಯಾಲೆ  ನೃತ್ಯದ ತರಬೇತಿಗೆಂದು ಸೇರಿಸುತ್ತದೆ.  ವಿದ್ಯಾರ್ಥಿ ವಿನಿಮಯ ಯೋಜನೆಯ ಅಡಿ ಅವನಿಗೆ ಅಮೇರಿಕಾಗೆ ಹೋಗುವ ಅವಕಾಶ ಸಿಗುತ್ತದೆ. ಅಲ್ಲಿ ಕಷ್ಟ ಪಟ್ಟು ಕಲಿಯುವ ಅವನು  ವ್ಯಕ್ತಿ ಸ್ವಾತಂತ್ರ್ಯವನ್ನು ಆಯ್ದುಕೊಂಡು  ಚೀನಾಗೆ  ಮರಳಿಹೋಗದೆ ಇರಲು ನಿರ್ಧರಿಸುತ್ತಾನೆ.

ವರ್ಗ:ಪುಸ್ತಕಗಳು
ಸುರಗಿ

'ಸುರಗಿ'- ಇದು ಯು.ಆರ್.ಅನಂತಮೂರ್ತಿ ಅವರ  ಆತ್ಮಕಥನ. ಹೆಗ್ಗೋಡಿನ `ಅಕ್ಷರ ಪ್ರಕಾಶನ'ವು ಇದನ್ನು ಪ್ರಕಟಿಸಿದೆ.

ವರ್ಗ:ಪುಸ್ತಕಗಳು
ಎದೆಗೆ ಬಿದ್ದ ಅಕ್ಷರ

'ಎದೆಗೆ ಬಿದ್ದ ಅಕ್ಷರ' - ಇದು ದೇವನೂರು ಮಹಾದೇವ ಅವರ ಕೃತಿ. 
 
ಬೆಂಗಳೂರಿನ `ಅಭಿನವ' ಪ್ರಕಾಶನವು  ಪ್ರಕಟಿಸುತ್ತಿರುವ `ಯು.ಆರ್. ಅನಂತಮೂರ್ತಿ ಗೌರವ ಮಾಲಿಕೆ'ಯ ಮೊದಲ ಪುಸ್ತಕ ಇದಾಗಿದೆ.
ಈ ಕೃತಿಯ ಒಂದು ಭಾಗವನ್ನು ೧೦ನೇ ತರಗತಿ ಪ್ರಥಮ ಭಾಷಾ ಕನ್ನಡ ಪುಸ್ತಕದಲ್ಲಿ ಪಠ್ಯವಾಗಿ ಆಯ್ದುಕೊಳ್ಳಲಾಗಿದೆ

ವರ್ಗ:ಸಾಹಿತ್ಯ
ವರ್ಗ:ಪುಸ್ತಕಗಳು
ವರ್ಣಮಯ

ವಸುಧೇಂದ್ರರ ಸುಲಲಿತ ಪ್ರಬಂಧಗಳ ಪುಸ್ತಕ.

ವರ್ಗ:ಪುಸ್ತಕಗಳು
ಕಾವಿ ಕಲೆ (ಪುಸ್ತಕ)

ಇದು ಡಾ.ಕೃಷ್ಣಾನಂದ ಕಾಮತರ ಪುಸ್ತಕ. ಇದು ಕೆಂಪು ಮಣ್ಣಿನಿಂದ ಮನೆ,ದೇವಾಲಯಗಳ ಗೋಡೆಯ ಮೇಲೆ ರಚಿಸುವ  ಚಿತ್ರಗಳ ಕುರಿತಾಗಿ  ಇದೆ.     ಈ ಪುಸ್ತಕವನ್ನು ಬೆಂಗಳೂರಿನ ಪ್ರಗತಿ ಗ್ರಾಫಿಕ್ಸ್ ಸಂಸ್ಥೆಯು ಪ್ರಕಟಿಸಿದೆ. 
ಈ ಕಲೆಯು ಗೋವಾ ರಾಜ್ಯ ಮತ್ತು ಕರ್ನಾಟಕದ ಉತ್ತರ ಕನ್ನಡ ಜಿಲ್ಲೆಗಳಲ್ಲಿ ಕಂಡು ಬರುತ್ತದೆ.

ವರ್ಗ:ಚಿತ್ರಕಲೆ
ವರ್ಗ:ಕನ್ನಡ ಪುಸ್ತಕಗಳು
ಅಭಿನಯ ತರಂಗ

**ಅಭಿನಯ ತರಂಗ** ರಂಗಶಾಲೆಯನ್ನು ಪ್ರಸಿದ್ಧ ಸಾಹಿತಿ, ನಾಟಕಕಾರ, ಪತ್ರಿಕೋದ್ಯಮಿ, ಅಂಕಣಕಾರ, ಆಕಾಶವಾಣಿ ಈರಣ್ಣನೆಂದೇ ಪ್ರಸಿದ್ಧರಾಗಿದ್ದ ಎ. ಎಸ್. ಮೂರ್ತಿ ಅವರು ಬೆಂಗಳೂರಿನ ಹನುಮಂತನಗರದಲ್ಲಿ ೧೯೬೪ರಲ್ಲಿ ಸ್ಥಾಪಿಸಿದರು. ಸಾಹಿತ್ಯ, ಸಂಸ್ಕೃತಿ ಅಧ್ಯಯನಕ್ಕಾಗಿ ಈ ರಂಗಶಾಲೆಯನ್ನು ಪ್ರಾರಂಭಿಸಲಾಯಿತು. ಈ ಸಂಸ್ಥೆಯಿಂದ ನಾಟಕರಂಗ, ಟಿ.ವಿ.ಗೆ ಹಲವಾರು ಕಲಾವಿದರ ಕೊಡುಗೆ ದೊರೆತಿದೆ.

ವರ್ಗ:ರಂಗಭೂಮಿ
ಬಿಂಬ ಸಂಸ್ಥೆ

**ಬಿಂಬ ಸಂಸ್ಥೆ** ಮಕ್ಕಳಿಗಾಗಿಯೇ ರೂಪಿಸಿದ ರಂಗಭೂಮಿ. ಹನುಮಂತನಗರ ಮತ್ತು ವಿಜಯನಗರದಲ್ಲಿ ಇದರ ಶಾಖೆಗಳಿವೆ. ಇದರ ರೂವಾರಿ  ಪ್ರಸಿದ್ಧ ಸಾಹಿತಿ, ನಾಟಕಕಾರ, ಪತ್ರಿಕೋದ್ಯಮಿ, ಅಂಕಣಕಾರ, ಆಕಾಶವಾಣಿ ಈರಣ್ಣನೆಂದೇ ಪ್ರಸಿದ್ಧರಾಗಿದ್ದ ಎ. ಎಸ್. ಮೂರ್ತಿ.

ವರ್ಗ:ಬೆಂಗಳೂರು
ಸಾಂಗ್ಲಿ ಜಿಲ್ಲೆ

ಕರ್ನಾಟಕದ ಬಿಜಾಪುರ ಜಿಲ್ಲೆಗೆ ಹೊಂದಿಕೊಂಡಿರುವ, ಮಹಾರಾಷ್ಟ್ರದ ಜಿಲ್ಲೆ  **ಸಾಂಗಲಿ**. ಇದು ವಾಣಿಜ್ಯ , ಶಿಕ್ಷಣ, ವ್ಯಾಪಾರ ಹಾಗೂ ಜಿಲ್ಲಾ  ಮುಖ್ಕ ಕೇಂದ್ರವಾಗಿದೆ.

## ಉಲ್ಲೇಖಗಳು
ವರ್ಗ: ಮಹಾರಾಷ್ಟ್ರದ ಜಿಲ್ಲೆಗಳು
ವರ್ಗ:ಭಾರತದ ಜಿಲ್ಲೆಗಳು
ಕನ್ನಡಿಗರ ಕರ್ಮಕಥೆ

'ಕನ್ನಡಿಗರ ಕರ್ಮಕಥೆ' ಅಥವಾ 'ವಿಜಯನಗರ ರಾಜ್ಯದ ನಾಶ' -  ಇದು ಗಳಗನಾಥರು ಬರೆದ ಐತಿಹಾಸಿಕ ಕಾದಂಬರಿ ಆಗಿದ್ದು, ವಿಜಯನಗರ ಸಾಮ್ರಾಜ್ಯವು ನಾಶ ಹೊಂದಿದ ಬಗೆಯನ್ನು ಚಿತ್ರಿಸುತ್ತದೆ. ಇದು ಸ್ವತಂತ್ರ  ಕಾದಂಬರಿ ಆಗಿರದೆ, ಮರಾಠಿಯಲ್ಲಿನ  ಹರಿನಾರಾಯಣ ಆಪಟೆ ಎಂಬವರು ಬರೆದ 'ವಜ್ರಾಘಾತ' ಎಂಬ  ಕಾದಂಬರಿಯ ಕನ್ನಡ ರೂಪಾಂತರವಾಗಿದೆ ಎಂದು ತಮ್ಮ ಪ್ರಸ್ತಾವನೆಯಲ್ಲಿ  ಗಳಗನಾಥರು ಹೇಳಿದ್ದಾರೆ.  

## ಕಥಾಹಂದರ
* ವಿಜಯನಗರ ಸಾಮ್ರಾಜ್ಯವು ಖ್ಯಾತಿಯ ಉತ್ತುಂಗಕ್ಕೇರಿದ್ದು   ಕೃಷ್ಣದೇವರಾಯನ ಕಾಲದಲ್ಲಿ.  ಅವನ ಆಪ್ತ ಸರದಾರರಲ್ಲೊಬ್ಬನಾದ ರಾಮರಾಯನು ಅವನ ಮಗಳನ್ನು ಮದುವೆಯಾಗಿ ಇನ್ನಷ್ಟು  ಏಳಿಗೆ ಹೊಂದುತ್ತಾನೆ. ಸದಾಶಿವರಾಯ ನನ್ನು ಹೆಸರಿಗೆ ರಾಜನಾಗಿ ಇಟ್ಟು ನಿಜವಾದ ಅಧಿಕಾರವನ್ನು ತಾನೇ ಚಲಾಯಿಸುತ್ತಾನೆ. 
* ಕೃಷ್ಣದೇವರಾಯನ ಮಗಳನ್ನು ಮದುವೆಯಾಗುವ ಮೊದಲು ಒಬ್ಬ ಮುಸ್ಲಿಂ ಸುಂದರಿಯನ್ನು ಪ್ರೇಮಿಸಿ ಅವಳನ್ನು ತನ್ನ ರಾಣಿಯನ್ನಾಗಿ ಮಾಡುವ ಮಾತು ಕೊಟ್ಟಿದ್ದನು. ಅವನು ಮಾತನ್ನು ಉಳಿಸಿಕೊಳ್ಳದೆ ಇದ್ದಾಗ ಅವಳು ರಾಮರಾಯನ ಮೇಲೆ ಸಿಟ್ಟಿಗೆದ್ದು  ಸೇಡಿಗಾಗಿ ಕಾಯುತ್ತಾಳೆ. ಆಕೆಯ ಮಗನೇ ರಣಮಸ್ತಖಾನನು. ಇವನು ಮೊದಲು ವಿಜಾಪುರದ ಪ್ರತಿನಿಧಿಯಾಗಿ ವಿಜಯನಗರದಲ್ಲಿ ಇದ್ದನು. 
* ಅವನು ತನ್ನ ಮಗನೆಂಬ ಮೋಹದಿಂದ ಅವನನ್ನು ತನ್ನತ್ತ ಒಲಿಸಿಕೊಂಡು ತನ್ನ  ಸೈನ್ಯದಲ್ಲಿ ಅವನಿಗೆ ಮಹತ್ವದ ಸ್ಥಾನವನ್ನು  ಅರಸನಾಗಿ ಅಧಿಕಾರ ಚಲಾಯಿಸುತ್ತಿದ್ದ ರಾಮರಾಯನು ಕೊಟ್ಟನು. ಅವನನ್ನು ತನ್ನ ಅಂಗರಕ್ಷಕನನ್ನಾಗಿಯೂ ಮಾಡಿಕೊಂಡನು. ಆದರೆ ಅವನೋ ತನ್ನ ಪ್ರಿಯತಮೆಗೋಸ್ಕರ ರಾಮರಾಯನ ತಲೆಯನ್ನು ಹಾರಿಸುವ ಪ್ರತಿಜ್ಞೆಯನ್ನು ಮಾಡಿದ್ದು  ಅದಕ್ಕಾಗಿ ಕಾಯುತ್ತಿದ್ದಾನೆ! 
* ಆ ವರೆಗೆ ಸುತ್ತಮುತ್ತಲಿನ ಮುಸ್ಲಿಂ ರಾಜರ ಒಡಕಿನ ಲಾಭವನ್ನು ರಾಮರಾಯನು ಪಡೆದಿರುತ್ತಾನೆ. ಈಗ   ಸುತ್ತಮುತ್ತಲ ಮುಸ್ಲ್ಲಿಂ ರಾಜರು ಒಕ್ಕಟ್ಟಾಗಿ ದಾಳಿ ಮಾಡುತ್ತಾರೆ. ಅದಾಗಲೇ ೨೦೦-೨೫೦ ವರ್ಷಗಳಿಂದ ಇದ್ದ ವಿಜಯನಗರ ಸಾಮ್ರಾಜ್ಯವು ಬಲಿಷ್ಠವಾಗಿದೆ ಎಂಬ ಭ್ರಮೆಯಲ್ಲಿ ವಿಜಯನಗರದವರು ಇರುತ್ತಾರೆ, ಆದರೆ ಅದು ಒಳಗೊಳಗೇ ಪೊಳ್ಳಾಗಿತ್ತು. ಅವರು ಸುಖವನ್ನು ಅನುಭೋಗಿಸಿ ಸೋಮಾರಿಗಳಾಗಿರುತ್ತಾರೆ.
* ರಾಮರಾಯನ ಉದ್ಧಟತನದಿಂದಾಗಿ ಅನೇಕ ಮುಸ್ಲಿಮರಲ್ಲದೇ ಸ್ವಜನರೂ ಅವನ ವೈರಿಗಳಾಗಿರುತ್ತಾರೆ. ಕೆಲವರು ರಣಮಸ್ತಖಾನನ ತೀವ್ರ ಏಳಿಗೆಯಿಂದ ಕೆಲವರು, ಹೆಸರಿಗೆ ಮಾತ್ರ ರಾಜನಾಗಿರುವ ಸದಾಶಿವರಾಯನ ಜನರು, ಹೀಗೆ ಅವನ ವೈರಿಗಳು ಹೆಚ್ಚಾಗಿದ್ದರು. ರಣಮಸ್ತಖಾನನು ಬಗೆ ಬಗೆಯಲ್ಲಿ ಸಂಚು ಮಾಡಿ ವಿಜಯನಗರ ಸೈನ್ಯಕ್ಕೆ ಸೋಲಿಗೆ ಕಾರಣನಾದನು.  
* ಅವನು ರಾಮರಾಯನ ತಲೆಯನ್ನೂ ಕತ್ತರಿಸಿದನು. ಮಗನಿಂದ ತಂದೆ ಯಾರೆಂಬುದನ್ನು ಮುಚ್ಚಿಟ್ಟ ತಾಯಿಯೂ ಆತ್ಮಹತ್ಯೆ ಮಾಡಿಕೊಂಡಳು. ನಂತರ ರಣಮಸ್ತಖಾನನೂ ಅವನ ಪ್ರಿಯತಮೆಯೂ ಆತ್ಮಹತ್ಯೆ ಮಾಡಿಕೊಂಡರು. ಇತ್ತ ವಿಜಯನಗರ ಸೈನ್ಯ ಅಪಾರ ಸಾವು ನೋವು ಕಂಡಿತು. ವಿಜಯನಗರದಲ್ಲಿನ ರಾಜವಂಶಜರು ಸಾಧ್ಯವಾದಷ್ಟು ಸಂಪತ್ತನ್ನು ತೆಗೆದುಕೊಂಡು ಓಡಿಹೋದರು. ಇನ್ನು ಕೆಲವರು ಸ್ಥಳೀಯರು ಲೂಟಿಕೊಳ್ಳೆಯಲ್ಲಿ ಭಾಗವಹಿಸಿದರು. ಮೂರು ದಿನಗಳ ನಂತರ ಬಂದ ಶತ್ರು ಸೈನ್ಯವು ರಾಜಧಾನಿಯನ್ನು ಹಾಳುಗೆಡವಿತು.

## ಹೊರಗಿನ ಕೊಂಡಿಗಳು
* ಕನ್ನಡಿಗರ ಕರ್ಮಕಥೆ-ಡಿಜಿಟಲ್ ಲೈಬ್ರರಿ ಆಫ್ ಇಂಡಿಯಾ ತಾಣದಲ್ಲಿ ಓದಲು ಸಿಗುವ ಕಾದಂಬರಿ

ವರ್ಗ:ಪುಸ್ತಕಗಳು
ಸಂತೆಮಗಳೂರು

ಆಂಧ್ರಪ್ರದೇಶ ರಾಜ್ಯದ ಬಾಪಟ್ಲ ಜಿಲ್ಲೆಯ ಒಂದು ಹಳ್ಳಿ.  ಈ ಹಳ್ಳಿ ಒಂಗೋಲಿನಿಂದ ೬೫ ಕಿಲೋಮೀಟರ್‍ ಮತ್ತು ರಾಜಧಾನಿ ಅಮರಾವತಿನಿಂದ ೭೦ ಕಿಲೋಮೀಟರ್‍ ದೂರದಲ್ಲಿದೆ.

ವರ್ಗ: ಆಂಧ್ರ ಪ್ರದೇಶದ ಹಳ್ಳಿಗಳು
ವರ್ಗ: ಬಾಪಟ್ಲ ಜಿಲ್ಲೆಯ ಹಳ್ಳಿಗಳು
ಎಸ್ ಆರ್ ಕಂಠಿ

**ಶಿವಲಿಂಗಪ್ಪ ರುದ್ರಪ್ಪ ಕಂಠಿ(ಎಸ್.ಆರ್.ಕಂಠಿ)** (೨೧ ಡಿಸೆಂಬರ್ ೧೯೦೮ - ೨೫ ಅಕ್ಟೋಬರ್ ೧೯೬೯) ೧೯೬೨ ರಲ್ಲಿ ಅಲ್ಪಾವಧಿಗೆ ಕರ್ನಾಟಕದ (ಆಗಿನ ಮೈಸೂರು ರಾಜ್ಯ) ಮುಖ್ಯಮಂತ್ರಿಯಾಗಿದ್ದರು. ಅವರು ಕರ್ನಾಟಕದ ಉತ್ತರ ಭಾಗದ ಬಾಗಲಕೋಟೆ ಜಿಲ್ಲೆಯ (ಹಿಂದಿನ ಬಿಜಾಪುರ ಜಿಲ್ಲೆ) ಹುನಗುಂದ ತಾಲೂಕಿನಲ್ಲಿ ಜನಿಸಿದರು. ಇವರು ಲಿಂಗಾಯತ ಜಾತಿಗೆ ಸೇರಿದವರು. ೧೯೫೬ ರಿಂದ ೧೯೬೨ ರವರೆಗೆ ಕರ್ನಾಟಕ ವಿಧಾನಸಭೆಯ ಸಭಾಪತಿ ಆಗಿ ಸೇವೆ ಸಲ್ಲಿಸಿದರು. ಕಂಠಿಯವರು ೧೯೬೨ ರಲ್ಲಿ ೯೬ ದಿನಗಳ ಅಲ್ಪಾವಧಿಗೆ ಕರ್ನಾಟಕ ರಾಜ್ಯದ ಮುಖ್ಯಮಂತ್ರಿಯಾಗಿದ್ದರು. ನಂತರ ಎಸ್.ನಿಜಲಿಂಗಪ್ಪರವರ ಸಂಪುಟದಲ್ಲಿ ಶಿಕ್ಷಣ ಸಚಿವರಾಗಿ ಬೆಂಗಳೂರು ವಿಶ್ವವಿದ್ಯಾಲಯ ಮತ್ತು ಕಿತ್ತೂರು ರಾಣಿ ಚೆನ್ನಮ್ಮ ಸೈನಿಕ ಶಾಲೆಗಳ ಸ್ಥಾಪನೆಯಲ್ಲಿ ಪ್ರಮುಖ ಪಾತ್ರ ವಹಿಸಿದರು.

ಅವರ ಶತಮಾನೋತ್ಸವದ ಆಚರಣೆಗಳು ೨೦೦೮ ರಲ್ಲಿ ನಡೆದವು. ಅವರು ಲಿಂಗಾಯತ ಸಮುದಾಯದ ಬಣಜಿಗ ಉಪ-ಪಂಗಡಕ್ಕೆ ಸೇರಿದವರು.
 
## ಇದನ್ನೂ ನೋಡಿ
* ಕರ್ನಾಟಕದ ಮುಖ್ಯಮಂತ್ರಿಗಳ ಪಟ್ಟಿ

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಬೊಂಗಳೂರು

**ಬೊಂಗಳೂರು** ಆಂಧ್ರ ಪ್ರದೇಶ ರಾಜ್ಯದ ರಂಗಾರೆಡ್ಡಿ ಜಿಲ್ಲೆಯ ಗ್ರಾಮ ಪಂಚಾಯತಿ.  ಇದು ಹೈದರಾಬಾದ್ ಮಹಾನಗರದಿಂದ ಕೇವಲ ೫ ಕಿಲೋಮೀಟರ್‍ ದೂರದಲ್ಲಿದೆ.  ಹೈದರಾಬಾದಿನ ಹೊರ ವರ್ತುಲ ರಸ್ತೆ ಈ ಹಳ್ಳಿಯಲ್ಲಿ ಹಾದು ಹೋಗುವುದು.  ರಾಜೀವ ಗಾಂಧಿ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ಈ ಹಳ್ಳಿಯಿಂದ ೨೯ ಕಿಲೋಮೀಟರ್‍ ಅಂತರದಲ್ಲಿದೆ.

## ಹಣಮನೆಗಳು
ಸ್ಟೇಟ್ ಬ್ಯಾಂಕ್ ಆಫ್ ಹೈದರಾಬಾದ್

## ವಿದ್ಯಾ ಸಂಸ್ಥೆಗಳು
ವಿಶ್ವೇಶ್ವರಯ್ಯ ತಾಂತ್ರಿಕ ಮಹಾವಿದ್ಯಾಲಯ

## ಸಾರಿಗೆ
* ೨೭೭ಟಿ, ೪೦೩, ೪೩೬ ಸಂಖ್ಯೆಯ ಬಸ್ಸುಗಳು - ಇಮ್ಲಿಬಾನ ಬಸ್ಸು ನಿಲ್ದಾಣದಿಂದ
* ೨೭೯ ಸಂಖ್ಯೆಯ ಬಸ್ಸುಗಳು - ಸಿಕಂದರಾಬಾದ್ನಿಂದ

## ಉಲ್ಲೇಖಗಳು 
ವರ್ಗ:ಆಂಧ್ರ ಪ್ರದೇಶದ ಹಳ್ಳಿಗಳು
ವರ್ಗ:ರಂಗಾರೆಡ್ಡಿ ಜಿಲ್ಲೆಯ ಹಳ್ಳಿಗಳು
ನಿವೃತ್ತರ ದಿನ

ಡಿಸೆಂಬರ್ ೧೭ ಅನ್ನು 'ನಿವೃತ್ತರ ದಿನ' ಎಂದು ಆಚರಿಸಲಾಗುತ್ತಿದೆ. 

## ಹಿನ್ನೆಲೆ
೧೯೭೯ ರ ಮಾರ್ಚ್ ೩೧ರ ನಂತರ ನಿವೃತ್ತರಾದವರಿಗೆ ಕೇಂದ್ರ ಸರ್ಕಾರ ಉದಾರೀಕೃತ ನಿವೃತ್ತಿ ವೇತನ ಪದ್ಧತಿಯನ್ನು ಜಾರಿಗೊಳಿಸಿದಾಗ ಆ ದಿನಾಂಕದ ಹಿಂದೆ ನಿವೃತ್ತರಾದವರಿಗೆ ಈ ಸೌಲಭ್ಯ ದೊರೆಯದೇ ಹೋಯಿತು.  ಇಂಥವರಲ್ಲೊಬ್ಬರು  ಸರ್ಕಾರದ ಈ ಆಜ್ಞೆಯ ವಿರುದ್ಧವಾಗಿ ಸುಪ್ರೀಂಕೋರ್ಟ್‌ ನಲ್ಲಿ  ನ್ಯಾಯಕ್ಕಾಗಿ ಮೊರೆಯಿಟ್ಟರು. ೧೯೮೨ರ ಡಿಸೆಂಬರ್ ೧೭ ರಂದು ಸುಪ್ರೀಂಕೋರ್ಟಿನ ನ್ಯಾಯಾಧೀಶರಾದ ವೈ.ವಿ. ಚಂದ್ರಾಚೂಡ ಅವರು ನಿವೃತ್ತರ ಪರವಾಗಿ ಮಹತ್ವದ ತೀರ್ಪೊಂದನ್ನು   ನೀಡಿದರು.
`ನಿವೃತ್ತಿ ವೇತನವೆಂಬುದು ಸರ್ಕಾರದ ಔದಾರ್ಯದ ಕೊಡುಗೆಯಲ್ಲ. ಅದು ಸರ್ಕಾರ ನೀಡುವ ದಯಾಭಿಕ್ಷೆಯೂ ಅಲ್ಲ. ನಿವೃತ್ತಿ ಹೊಂದಿದ ಪ್ರತಿಯೊಬ್ಬ ಸರ್ಕಾರ ನೌಕರನೂ ಯಾವುದೇ ತಾರತಮ್ಯವಿಲ್ಲದೆ ಪಿಂಚಣಿ ಪಡೆಯಲು ಅರ್ಹ. ನಿವೃತ್ತಿ ವೇತನ ನಿವೃತ್ತಿ ನೌಕರನ ಹಕ್ಕು' ಎಂದು  ಹೇಳಿದರು. 
೧೯೭೯ರ  ಮಾರ್ಚ್ ೩೧ರ ನಂತರ ನಿವೃತ್ತಿಯಾದವರಿಗೆ ಅಷ್ಟೇ ಅಲ್ಲ, ಹಿಂದೆ ನಿವೃತ್ತರಾದವರಿಗೂ ಉದಾರೀಕೃತ ನಿವೃತ್ತಿ ವೇತನ ಪದ್ಧತಿಯ ಸೌಲಭ್ಯವನ್ನು ನೀಡಬೇಕೆಂದು ನ್ಯಾಯಾಲಯ ಆದೇಶ ನೀಡಿತು. ತೀರ್ಪು ಹೊರಬಿದ್ದ ಡಿಸೆಂಬರ್ ೧೭ ರ ಆ ದಿನವನ್ನು ಈಗ `ನಿವೃತ್ತರ ದಿನ'ವೆಂದು ಆಚರಿಸಲಾಗುತ್ತಿದೆ.

ವರ್ಗ:ದಿನಾಚರಣೆಗಳು
ಚಾನ್-ವುಕ್ ಪಾರ್ಕ್

ಪಾರ್ಕ್ ಚಾನ್-ವುಕ್ (ಹುಟ್ಟು-ಆಗಸ್ಟ್  ೨೩, ೧೯೬೩ ) ದಕ್ಷಿಣ  ಕೊರಿಯದ ಚಲನಚಿತ್ರ ನಿರ್ದೇಶಕ, ಚಿತ್ರಕಥೆಗಾರ, ನಿರ್ಮಾಪಕ, ಇವರು  ಹಿಂದೆ  ಚಿತ್ರ ವಿಮರ್ಶಕರೂ ಆಗಿದ್ದರು. ತಮ್ಮ ತಾಯ್ನಾಡಿನಲ್ಲಿ ಅತ್ಯಂತ ಜನಪ್ರಿಯ ನಿರ್ಮಾಪಕರು ಹೌದು. ಪಾರ್ಕ್ ಜಾಯಿಂಟ್ ಸೆಕ್ಯುರಿಟಿ ಏರಿಯಾ (ಸಿನೆಮಾ), ಥರ್ಸ್ಟ್(ಸಿನೆಮಾ) ಮತ್ತು ವೆಂಜೆಯಾನ್ಸ್ ಟ್ರೈಲಜಿ ಎಂದು ಪ್ರಸಿದ್ಧವಾದ  ಮೂರು ಚಿತ್ರಗಳ ಸರಣಿಗಾಗಿ ಅತ್ಯಂತ ಹೆಸರುವಾಸಿಯಾಗಿದ್ದಾರೆ. ಇವರು ಸಿಯೊಲ್‍ನಲ್ಲಿ ಹುಟ್ಟಿ ಬೆಳೆದರು. ಇವರು "ಸೊಗಂಗ್ ಫಿಲ್ಮ್ ಕಮ್ಯುನಿಟಿ" ಎಂಬ ಸಿನಿಮಾ ಸಂಘ ಪ್ರಾರಂಭಿಸಿದರು

ವರ್ಗ:ನಿರ್ದೇಶಕರು
ಐದನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ

ಭಾರತೀಯ ಚಿತ್ರರಂಗದ ನೂರು ವರ್ಷಗಳ ಭವ್ಯ ಚರಿತ್ರೆಯನ್ನು ಮೆಲುಕು ಹಾಕುವುದರೊಂದಿಗೆ ಗುರುವಾರ ಐದನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ,  ಡಿಸೆಂಬರ್ ೨೦,೨೦೧೨ರಂದು ಆರಂಭವಾಯಿತು. 

**ರಾಜಾ ಹರಿಶ್ಚಂದ್ರ**, **ಆಲಂ ಆರಾ**, **ಮುಘಲ್ ಎ ಆಜಂ**,**ಪ್ಯಾಸಾ**, ಕನ್ನಡದ **ಅಣ್ಣತಂಗಿ**, ತೆಲುಗಿನ **ಮಾಯಾಬಜಾರ್** ಚಿತ್ರಗಳ ದೃಶ್ಯಾವಳಿಗಳನ್ನು ಪ್ರದರ್ಶಿಸುವ ಜೊತೆಗೆ ದಿಲೀಪ್ ಕುಮಾರ್, ಅಮಿತಾಭ್ ಬಚ್ಚನ್, ರಾಜ್ ಕಪೂರ್, ಸೈಗಲ್, ವಿ.ಕೆ. ಮೂರ್ತಿ ಹಾಗೂ ಗಿರೀಶ್ ಕಾಸರವಳ್ಳಿ ಅವರ ಕೊಡುಗೆಗಳನ್ನು ಸ್ಮರಿಸಲಾಯಿತು. ಮುಖ್ಯಮಂತ್ರಿ ಜಗದೀಶ್ ಶೆಟ್ಟರ್ ನಗರದ ಜ್ಞಾನಜ್ಯೋತಿ ಸಭಾಂಗಣದಲ್ಲಿ ಸಿನಿಮೋತ್ಸವಕ್ಕೆ ಚಾಲನೆ ನೀಡಿದರು.
 
ಕರ್ನಾಟಕ ಚಲನಚಿತ್ರ ವಾಣಿಜ್ಯ ಮಂಡಳಿ ಅಧ್ಯಕ್ಷ ಬಿ. ವಿಜಯಕುಮಾರ್, ಉತ್ಸವದ ಕಲಾತ್ಮಕ ನಿರ್ದೇಶಕ ಎಚ್. ಎನ್. ನರಹರಿ ರಾವ್, ನಟ ವಿ. ರವಿಚಂದ್ರನ್ ತೆಲುಗು ಚಿತ್ರರಂಗದ ಹಿರಿಯ ನಿರ್ದೇಶಕ ಕೆ. ವಿಶ್ವನಾಥ್ ಇತರರು ಮಾತನಾಡಿದರು. ಜಪಾನಿ ಚಿತ್ರಗಳ ನಿರ್ದೇಶಕ ಮಾಸಾಹಿರೋ ಕೊಬಯಾಷಿ ಕೂಡ ಉಪಸ್ತಿತರಿದ್ದರು. 
 
ಈ ಸಂದರ್ಭದಲ್ಲಿ ಮಾತನಾಡಿದ ವಿಶ್ವನಾಥ್ `ನನ್ನ ಶಂಕರಾಭರಣಂ,  ಸ್ವಾತಿಮುತ್ಯಂ, ಸಾಗರ ಸಂಗಮಂನಂಥ ಚಿತ್ರಗಳನ್ನು ಕನ್ನಡನಾಡು ಕೂಡ ಪ್ರೋತ್ಸಾಹಿಸಿದೆ.  ಅಂಥ ಚಿತ್ರಗಳು ಹೊರಬರಲು ಯಾವುದೋ ಮಾನವಾತೀತ ಶಕ್ತಿ ಕಾರಣ ಅನ್ನಿಸುತ್ತಿದೆ. ಹೊಸ ಹೊಸ ತಂತ್ರಜ್ಞಾನಗಳು ಚಿತ್ರರಂಗಕ್ಕೆ ಕಾಲಿಡುತ್ತಿರುವ ಸಂದರ್ಭದಲ್ಲಿ ನಾನಿನ್ನೂ ಶಿಶುವಿಹಾರದ ವಿದ್ಯಾರ್ಥಿ ಎಂಬ ಭಾವನೆ ಮೂಡುತ್ತಿದೆ' ಎಂದರು.

## ಪುಸ್ತಕ ಮತ್ತು ಡಿವಿಡಿ ಬಿಡುಗಡೆ
ವಾರ್ತಾ ಇಲಾಖೆ ಪ್ರಕಟಿಸಿರುವ **ಕನ್ನಡ ಸಿನಿಮಾ ಬೆಳ್ಳಿ ಬಿಂಬ** ಪುಸ್ತಕ ಹಾಗೂ ನಿರ್ದೇಶಕಿ ಮಾಯಾರಾವ್ ಅವರ **ಕನ್ನಡ ಜೀವಸ್ವರ** ಡಿವಿಡಿಗಳನ್ನು ಬಿಡುಗಡೆ ಮಾಡಲಾಯಿತು. 
 
ಕರ್ನಾಟಕ ಚಲನಚಿತ್ರ ಅಕಾಡೆಮಿ ಅಧ್ಯಕ್ಷೆ ತಾರಾ ಅನೂರಾಧ ಸ್ವಾಗತಿಸಿದರು. ಸಂಘಟನಾ ಸಮಿತಿ ಅಧ್ಯಕ್ಷರೂ ಆದ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆ ಕಾರ್ಯದರ್ಶಿ ಬಿ. ಬಸವರಾಜು ಪ್ರಾಸ್ತಾವಿಕ ನುಡಿಗಳನ್ನಾಡಿದರು. ಮೇಯರ್ ಡಿ. ವೆಂಕಟೇಶಮೂರ್ತಿ, ಶಾಸಕ ದಿನೇಶ್ ಗುಂಡೂರಾವ್, ಭಾರತೀಯ ಚಲನಚಿತ್ರ ಒಕ್ಕೂಟದ ಉಪಾಧ್ಯಕ್ಷ ಎ.ಆರ್. ರಾಜು, ಚಲನಚಿತ್ರ ಕಲಾವಿದರ ಸಂಘದ ಕಾರ್ಯದರ್ಶಿ ರಾಕ್‌ಲೈನ್ ವೆಂಕಟೇಶ್ ಮತ್ತಿತರರು ಈ ಸಂದರ್ಭದಲ್ಲಿ ಉಪಸ್ಥಿತರಿದ್ದರು.

## ಸಿನಿಮೋತ್ಸವದಲ್ಲಿ ಭಾಗವಹಿಸಿದ ಚಿತ್ರಗಳು
* ಐದನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವದಲ್ಲಿ ಪ್ರದರ್ಶಿಸಲ್ಪಟ್ಟ ಚಿತ್ರಗಳು

## ಬಾಹ್ಯಕೊಂಡಿಗಳು
ವರ್ಗ:ಚಲನಚಿತ್ರೋತ್ಸವಗಳು
ಸಿತಾರ್

**ಸಿತಾರ್** ಹಿಂದುಸ್ತಾನಿ ಮತ್ತು ಭಾರತೀಯ ಶಾಸ್ತ್ರೀಯ ಸಂಗೀತದಲ್ಲಿ ಉಪಯೋಗಿಸಲ್ಪಡುವ ಒಂದು ತಂತಿ ವಾದ್ಯ. ಇದು ವೀಣೆಯನ್ನು ಹಿಂದೂಸ್ತಾನಿ ಶೈಲಿಗೆ ಅಳವಡಿಸಿಕೊಂಡಾಗ ಮಾರ್ಪಾಡು ಮಾಡಲ್ಪಟ್ಟ ವಾದ್ಯ. ಇದು ಒಂದು ಪುರಾತನ ಭಾರತೀಯ ವಾದ್ಯ. ತನ್ನ ಮೊಘಲ್ ಪೋಷಕರ ಸಂಗೀತದ ಅಭಿರುಚಿಯನ್ನು ಪಾಲಿಸಲು ಮೊಘಲ್ ಸಾಮ್ರಾಜ್ಯದ ಸಂಗೀತಗಾರ ಈ ವಾದ್ಯವನ್ನು ಬದಲಾಯಿಸಿದನು. ನಂತರ ಅದನ್ನು  ಪರ್ಷಿಯನ್ ವಾದ್ಯ ಸಿತಾರ್ (ಮೂರು ತಂತಿಗಳು ಎಂಬ ಅರ್ಥ) ಎಂಬ ಹೆಸರನ್ನು ಇಟ್ಟನು. 

## ಪ್ರಸಿದ್ಧ ಕಲಾವಿದರು 
*ಪಂಡಿತ್ ರವಿಶಂಕರ್
*ಉಸ್ತಾದ್ ವಿಲಾಯತ್ ಖಾನ್
*ಉಸ್ತಾದ್ ರಯಿಸ್ ಬಾಲೆ ಖಾನ್
*ಉಸ್ತಾದ್ ಹಫೀಸ್ ಬಾಲೆ ಖಾನ್
*ಪಂಡಿತ್ ನಿಖಿಲ್ ಬ್ಯಾನರ್ಜಿ
*ಪಂಡಿತ್ ಪುರ್ಬಾಯನ್ ಚಟರ್ಜಿ
*ಪಂಡಿತ್ ಭಾಸ್ಕರ್ ಚಂದಾವರ್ಕರ್
*ಅನುಶ್ಕಾ ಶಂಕರ್

ವರ್ಗ:ಹಿಂದುಸ್ತಾನಿ ಸಂಗೀತ
ವರ್ಗ:ಸಂಗೀತ ವಾದ್ಯಗಳು
ಸಿಂಪತಿ ಫಾರ್ ಮಿ. ವೆಜಿಯಾನ್ಸ್ (ಸಿನೆಮಾ)

## ಪ್ಲಟ್
ರುಯು ಮುಗಹಾಗು ಕಿವುಡನದವನು ಒಂದು ಕರಕಾಣೆಯಲ್ಲಿ ಕೆಲಸ ಮಡುತ್ತಿದ್ದ. ತಂಗಿಯ ಮೂತ್ರಪಿಂಡದ ಕಯಿಲೆಯ ಚಿಕಿತ್ಸೆಗೆ ಹಣ ಸಾಲದೆ,ಬ್ಲಕ್ ಮರ್ಕೆಟಿ ನಲ್ಲಿ ಅಂಗಗಳ ವ್ಯಪಾರಿಗೆ ತನ್ನ ಮುತ್ರಪಿಂಡಕೆ ತನ್ನ ತಂಗಿಗೆ ಸರಿಯಾಗುವ ಅಂಗಕೆ ಕೊಡಲು ಹೆಳುವನು. ಅವನ್ನನು ಕೆಲಸದಿಂದ ತೆಗಿದು ಅವನಿಗೆ ಹಣ್ಣದ ಕೊರತೆ ಇದ್ದರು ಅವನು ತನ್ನ ತಂಗಿಯ ಇಲಾಜಿಗೆ ಯೆನಾದರು ಮಾಡಿ ಹಣ್ಣವನ್ನು ಸಂಪದಿಸ ಬೆಕುವಯೆಂದು ಅವನು ತನ್ನ ಮುತ್ರಪಿಂಡವನ್ನು ಮಾರಿದ್ದನು, ಬ್ಲಕ್ ಮರ್ಕೆಟಿನವರು ಅವನ ಅಂಗ ವನ್ನು ತೆಗೆದುಕೊಂಡ್ಡು ಹಾಗು ಅವನ ಹಣ್ಣವನ್ನು ತೆಗೆದುಕೊಂದು ಕಾಣ್ಣೆಯಾದರು.ಕೆಲವು ದಿನಗಳ ನಂತರ ಡಾಕ್ಟರ್ ಸಹೆಬರು ಅವಳಿಗೆ ಸರಿಯಾಗುವ ಒಂದು ಮುತ್ರಪಿಂಡ ಸಿಕ್ಕಿದೆ ಅಂದುಹೆಳುವನು.ಆದರೆ ಅವನಿಗೆ ಆಪರೆಶನ್ ಮಡಲು ಸದ್ಯವಗುವುದಿಲ್ಲ.

ರುಯುನ ತಂಗಿಯ ಇಲಾಜಿಗೆ ಹಣ್ಣವನ್ನು ಸರಿಪಡಿಸಲು, ರುಯುನನ್ನು ಪ್ರಿತಿಸುತಿದ್ದ ಅವಳು ರುಯುನನ್ನು ಕೆಲಸದಿಂದ ತೆಗೆದ ಬಾಸಿನ ಮಗಳನ್ನು ಅಪಹರಿಸಲು ಹೆಳುವಳು. ಹಾಗೆ ಅವರು ಚಿಕ್ಕ ಹುಡುಗಿಯದ, ಯು-ಸುನ್,ಇವಳು ಅವನ ಹಳೆಯ ಬಾಸ್ ದೊನ್ಗ್-ಜಿನ್ ಅವರ ಮಗಳು. ಈ ಹುಡುಗಿಯು ರುಯುವಿನ ತಂಗಿಯೊಡನೆ ಇರುವಳು. ಆದರೆ ಅವಳಿಗೆ ರುಯುವಿನ ತಂಗಿಯು ಅವಳನ್ನು ನೊಡಿಕೊಳ್ಳಲು ಅಂದು ಯೊಚಿಸುವಳು.ಇದರ ಮದ್ಯೆ
ಯೆಒನ್ಗ್-ಮಿಯು ದೊನ್ಗ್-ಜಿನ್ ಅವನಿಂದ ಹಣ್ಣ ವನ್ನು ಕೊಡಿಸಿದಳು. ಇವೆಲ್ಲವನ್ನು ತಿಳ್ಳಿದ್ದ ರುಯುವಿನ ತಂಗಿಯು ಆತ್ಮಹತ್ಯೆ ಮದಿಕೊಂಡಳು, ಯಾಕೆಂದರೆ ಅವಳಿಗೆ ತನ್ನ ಅಣ್ಣನಿಗೆ ತೊಂದರೆ ಕೊಡಲು ಸರಿಯನಿಸಲಿಲ್ಲ.

ರುಯು ತನ್ನ ತಂಗಿಯ ಹೆಣ್ಣವನ್ನು ಒಂದು ನದಿಯ ದಡ್ಡಕೆ ತೆಗೆದು ಹೊಗುವನು, ಅಲ್ಲಿ ಅವನು ಯು-ಸುನ್ನನ್ನು ಕರೆದುಕೊಂಡು ಹೊದದ್ದು ಮರೆತು ಅವಳು ನೀರಿನಲ್ಲಿ ಜಾರಿ, ಬಿದ್ದು ಮುಳುಗಿದಳು. ಅದನ್ನು ನೊಡಿಕೊಳದೆ, ತನ್ನ ತಂಗಿಯ ಹೆಣ್ಣದ ಮುಂದೆ ನಿಂತು ದುಖಿಸುತಿರುವಗ,ಅವಳಿಗೆ ಸಾವು ಬಂದಿತು.
 
ಇದನ್ನು ತಿಳಿದ್ದ ದೊನ್ಗ್-ಜಿನ್ ಅವನ ಕೆಲಸಗರರನ್ನ ತನ್ನ ಮಗಳ ಅಪಹರಣ್ಣದ ಕರಣವನ್ನು ತಿಳಿಯಲು ಕಳುಸುವನು. ಅಲ್ಲಿ ಅವನ ಮಂದಿ ರುಯುವಿನ ಪ್ರಿಯನನು ಬಂದಿಸುವರು. ಆದರೆ ಅವಳು ಅವರಿಗೆ ತನ್ನನು 
ಕೊಂದಿದರೆ ತನ್ನ ಮಂದಿ ಅವರನ್ನು ಕೊಲ್ಲಲು ಬರುವರು ಅಂದು ಹೆಳುವಳು.
ವಿಷಯಾಧಾರಿತ ಬರವಣಿಗೆ ಸೇವೆ

ಗೋಡಾಟ್ ಮೀಡಿಯಾ ಒಂದು ವಿಷಯಾಧಾರಿತ ಬರವಣಿಗೆ ಸೇವೆಯನ್ನು ಒದಗಿಸುವ ಕಂಪನಿಯಾಗಿದ್ದು ಇವರು ೨೦ ದೇಶಗಳ ಗ್ರಾಹಕರ ಇಚ್ಛೆಗೆ ಅನುಗುಣವಾಗಿ ಬರವಣಿಗೆ ಸೇವೆಯನ್ನು ಒದಗಿಸುತ್ತಿದ್ದಾರೆ. ಭಾರತದ ಬೆಂಗಳೂರಿನಲ್ಲಿರುವ ತನ್ನ ಪ್ರಧಾನ ಕಛೇರಿಯನ್ನು ಐಐಟಿ-ಐಐಎಂನ ಹಳೆಯ ವಿದ್ಯಾರ್ಥಿಗಳು ೨೦೧೦ರಲ್ಲಿ ಸ್ಥಾಪಿಸಿದರು.

ಗೋಡಾಟ್ ಒದಗಿಸುತ್ತಿರುವ ಸೇವೆಗಳೆಂದರೆ ಜಾಹಿರಾತು ಪ್ರತಿ ಸಿದ್ಧಪಡಿಸುವಿಕೆ (ಅಂತರಜಾಲ ಮತ್ತು ಅದರ ಹೊರಗೆ), ಲೇಖನ ಬರವಣಿಗೆ, ಸಾರಾಂಶ ಬರವಣಿಗೆ, ಲೇಖನ ಮತ್ತು ಬ್ಲಾಗ್ ಬರಬಣಿಗೆ, ವ್ಯಾಪಾರ ಬರವಣಿಗೆ ಮತ್ತು ಇಬುಕ್ ಬರವಣಿಗೆಗಳನ್ನು ಒಳಗೊಂಡಿರುತ್ತದೆ. ಕಂಪನಿಯು ಜಾಲತಾಣಗಳಿಗೆ ಕೀಲಿಪದವನ್ನು ಆಪ್ಟಿಮೈಸ್ ಮಡಲಾದ ಲೇಖನಗಳು ಮತ್ತು ಬ್ಲಾಗ್ಗಳನ್ನು SEO ಪ್ಯಾಕೇಜುಗಳ ಮುಖಾಂತರ ಒದಗಿಸುತ್ತದೆ. ಸಾಮಾಜಿಕ ಮಾಧ್ಯಮ ಸೇವೆಗಳಾದ ಫೇಸ್ ಬುಕ್ ಮತ್ತು ಟ್ವಿಟರ್ ವಿವರ ನಿರ್ವಹಣೆ, ಸಾಮಾಜಿಕ ಓದು - ಗುರುತು, ಯುಟ್ಯೂಬ್ ಮತ್ತು ಸಾಮಾಜಿಕ ಮಾಧ್ಯಮ ವಾಹಿನಿಗಳಲ್ಲಿ ಬಝ್ ಸೃಷ್ಟಿ,, ಫ಼ೋರಂನಲ್ಲಿ ಬರೆಯುವುದು ಇತ್ಯಾದಿ ಸೇವೆಗಳನ್ನು ನೀಡಲಾಗುತ್ತದೆ. ಗೋಡಾಟ್ ಮೀಡಿಯಾದ ಸೇವೆಗಳು ಪುರಾವೆಗಳನ್ನು ಓದುವುದು ಮತ್ತು ವೃತ್ತಿಪರ, ಮಾರಾಟ, ವೈಯಕ್ತಿಕ ದಾಖಲೆಗಳನ್ನು ಸಂಪಾದಿಸುವುದು ಮತ್ತು ಆಂಗ್ಲ ಭಾಷೆಯನ್ನು  ಜರ್ಮನ್, ಸ್ಪ್ಯಾನಿಷ್, ಫ್ರೆಂಚ್, ಇಟಾಲಿಯನ್ ಮತ್ತು ಜಪಾನೀಸ್ ಭಾಷೆಗಳಿಗೆ ಭಾಷಾಂತರಿಸುವ ಸೇವೆಗಳಿಗೆ ವಿಸ್ತರಿಸಿದೆ. 
## ಉಲ್ಲೇಖಗಳು
ವರ್ಗ:ಮಾಹಿತಿ ತಂತ್ರಜ್ಞಾನ
ಚೋರಾಡಿ

***ಚೋರಾಡಿ*** :-ಕುಂದಾಪುರ ತಾಲ್ಲೂಕಿನ ಹಾಲಾಡಿ ಗ್ರಾಮದ ಹಳ್ಳಿ. ಇಲ್ಲಿ ಶ್ರಿ ತೀರ್ಥ ವಿನಾಯಕ ದೇವಾಸ್ಥಾನವು ಪ್ರಸಿದ್ಧಿ ಯಗಿದೆ.

                                                ಗೂಗಲ್ ಅರ್ಥ್

ವರ್ಗ:ಉಡುಪಿ ಜಿಲ್ಲೆ